ΤΑΞΙΚΑ ΕΝΕΡΓΟΙ ΠΟΛΙΤΕΣ: ΑΛΕΚΑ ΠΑΠΑΡΗΓΑ «Οι συνέπειες της καπιταλιστικής κρίσης και η πολιτική πρόταση διεξόδου του ΚΚΕ»\nΑΛΕΚΑ ΠΑΠΑΡΗΓΑ «Οι συνέπειες της καπιταλιστικής κρίσης και η πολιτική πρόταση διεξόδου του ΚΚΕ»\nΗ ανάγκη να βλέπει ο λαός την πάλη για την εξουσία, είναι πια στην πρώτη γραμμή\nΣε μαζική συγκέντρωση της Αχτίδας Υπηρεσιών της ΚΟ Αττικής του ΚΚΕ μίλησε χτες η ΓΓ της ΚΕ του Κόμματος\nΣε μαζική συγκέντρωση που διοργάνωσε η Αχτίδα Υπηρεσιών της ΚΟ Αττικής του ΚΚΕ με θέμα: «Οι συνέπειες της καπιταλιστικής κρίσης και η πολιτική πρόταση διεξόδου του ΚΚΕ», μίλησε χτες η ΓΓ της ΚΕ του ΚΚΕ, Αλέκα Παπαρήγα. Στην ομιλία της σημείωσε:«Αγαπητές συντρόφισσες και σύντροφοι, συναγωνιστές και συναγωνίστριες, που συναντηθήκαμε σε μικρότερους, αλλά και σε μεγάλους αγώνες, αυτό που θα πω φαντάζομαι είναι και δική σας αίσθηση, δεν είναι κάτι καινούργιο. Υπάρχει μια κραυγή αγωνίας ενός πολύ μεγάλου μέρους των εργατοϋπαλλήλων, αυτών που δουλεύουν στους χώρους, που επίσης εσείς δουλεύετε. Αλλά και των εργατών της βιομηχανίας, εργατοϋπαλλήλων που δουλεύουν στο δημόσιο τομέα, των ανθρώπων κυριολεκτικά «που χτυπάνε μύγες» στα μικρομάγαζα, περιμένοντας να μπει κάποιος πελάτης και να πάρει κάτι.\nΥπάρχει αγωνία της φτωχής αγροτιάς, υπάρχει αγωνία της μεγάλης πλειοψηφίας του λαού, που από τη μια μεριά αναρωτιέται τι άλλο θα του συμβεί, μέχρι πού μπορεί να φτάσει ο κατήφορος, πώς μπορεί να σταματήσει η επιδείνωση της θέσης του. Και από την άλλη, αναρωτιέται αν υπάρχει λύση. Και φαντάζομαι ότι και εσείς το ζείτε αυτό.\nΣε κάθε βήμα ρωτάνε το ΚΚΕ, εσείς τι προτείνετε; Αν εσείς ήσασταν στα πράγματα τι θα κάνατε; Βεβαίως, η απάντηση δεν είναι απλή. Η απάντηση η δική μας είναι καθαρή. Αλλά ταυτόχρονα δεν είναι και απλή, με ποια έννοια; Με την έννοια ότι απευθυνόμαστε σε εργατοϋπαλλήλους, οι οποίοι υποφέρουν. Και μάλιστα να το πω, αυτό δεν έχει συμβεί πρώτη φορά. Εχει συμβεί σε όλες τις περιόδους της καπιταλιστικής κρίσης ή ακόμη σε περιόδους που η κρίση εξελίσσεται σε πόλεμο. Οταν λένε τι θα γίνει, ήδη έχουν κάνει μια εκχώρηση στις απαιτήσεις τους. Και το καταλαβαίνουμε αυτό.\nΟ άνεργος θέλει να βρει μια δουλειά, όποια και 'ναι και όπως και να 'ναι. Αυτός που έχει μια δουλειά, ακόμα και αν δεν ήταν μέχρι τώρα ευχαριστημένος, εύχεται να μην τη χάσει. Αυτός που έχει ένα μικρομάγαζο, σου λέει, δεν πειράζει, ας μπουν και πέντε πελάτες, ας δώσω και λίγο βερεσέ, μήπως αύριο τα πάρω. Ηδη, δηλαδή, είναι υπαρκτός ο κίνδυνος ένα σημαντικό μέρος των εργατοϋπαλλήλων κάτω από το άγχος του χειρότερου να μειώνει τις απαιτήσεις του και να ξεχνάμε ότι ζούμε τις πρώτες δεκαετίες του 21ου αιώνα. Και αυτό δεν το λέω σαν σχήμα λόγου.Να ξεχνάμε ότι η Ελλάδα έχει τεράστιες δυνατότητες, σημαντικές δυνατότητες ανάπτυξης. Να ξεχνάμε ότι τα τελευταία 10 - 15 χρόνια κάθε χρόνος ήταν και χειρότερα. Και εν πάση περιπτώσει, να αρκούνται στο μικρότερο κακό. Αυτό είναι ό,τι χειρότερο μπορεί να υπάρξει. Ο,τι χειρότερο. Εμείς, μάλιστα, καλούμε τους εργατοϋπάλληλους, τους ανθρώπους που δουλεύουν στα εμπορικά μαγαζιά, στα πολυκαταστήματα ή σε μικρότερα, τους ξενοδοχοϋπαλλήλους όλων των ειδών απασχόλησης, βεβαίως καταλαβαίνουμε την αγωνία τους, πριν απ' όλα πρέπει να σκέφτονται με ποιο κριτήριο η ζωή τους θα ήταν καλύτερη. Δεν είναι της μοίρας μας να διαλέγουμε το μικρότερο κακό και όταν μάλιστα το μικρότερο κακό δε σταματάει.\nΕνα δεύτερο ζήτημα, είναι γιατί φτάσαμε ως εδώ. Πρέπει να είναι καθαρό. Καταλαβαίνουμε ότι υπάρχουν άνθρωποι που σου λένε αυτή τη στιγμή άσε τις ιστορίες, πώς φτάσαμε ως εδώ, σημασία έχει τώρα τι πρέπει να γίνει. Κοιτάξτε, εδώ σε ένα απλό ζήτημα έχεις μια ασθένεια και αν δε γίνει καλή διάγνωση δεν μπορείς να βρεις τη θεραπεία. Αυτό το γιατί φτάσαμε ως εδώ, δεν είναι δεύτερης σημασίας ζήτημα. Δηλαδή, αν κάνεις μια υποχώρηση από το πώς πρέπει να 'ναι η ζωή σου και μάλιστα η ζωή των παιδιών σου, και αν κάνεις μια υποχώρηση, δεν με νοιάζει γιατί φτάσαμε ως εδώ, βρες μου τώρα μια λύση, άκρη δε θα βρεις. Τα πράγματα θα πηγαίνουν από το κακό στο χειρότερο. Και εδώ μιλάμε για ζητήματα πολιτικά, για ζητήματα της οικονομίας, για ζητήματα της κοινωνίας.\nΠρέπει να είναι καθαρό γιατί φτάσαμε ως εδώ. Βεβαίως, όχι μόνο πια τα τρία χρόνια της κρίσης, αλλά ιδιαίτερα το τελευταίο διάστημα, η κυβέρνηση και μάλιστα η συνεργασία των δύο κομμάτων, που σε ένα βαθμό έβαλε σε δεύτερη μοίρα τον ανταγωνισμό ποιο θα είναι πρώτο κόμμα και ποιο θα είναι δεύτερο, λέει το εξής πράγμα: Λύση υπάρχει. Αυτό που συζητιέται σήμερα στο Γιούρογκρουπ, όπως λένε στην Ευρωζώνη. Ποια είναι η λύση; Λένε, να μας χαρίσουν οι πιστωτές 100 δισεκατομμύρια από το χρέος και να μείνουμε με το υπόλοιπο χρέος, τα 180 ή τα 200 δισ. Αυτό λέει είναι μια μεγάλη ελάφρυνση, διότι μας τα χαρίζουν, δε χρειάζεται, δε θα εισπράξουν και 100 δισ. άρα παίρνουμε μια ανάσα και εν πάση περιπτώσει αυτό αποτελεί μια λύση.Λένε όμως και κάτι άλλο. Λένε και το εξής πράγμα, το ΠΑΣΟΚ το λέει καθαρά και η ΝΔ επειδή είναι αντιπολίτευση το λέει με δικά της λόγια. Πρέπει όμως λέει ο ελληνικός λαός να ξεχάσει αυτά που ήξερε. Αυτά τα λένε ακόμα πιο καθαρά οι βιομήχανοι, οι εφοπλιστές, οι ιδιοκτήτες αλυσίδων ξενοδοχείων, αυτοί που έχουν τα πολυκαταστήματα, τις αλυσίδες. Και να σας πω, δε χρειάζεται μόνο να στρέφει ο κόσμος το αυτί του και να κοιτάζει τι λένε τα κόμματα. Δε θα βρεις άκρη, γιατί οι πολιτικοί όταν μιλάνε - και δεν εννοούμε εμάς τους κομμουνιστές, οι πολιτικοί των άλλων κομμάτων -, όταν μιλάνε, μιλάνε πιο προσεκτικά, πιο καλυμμένα, γιατί η ΝΔ, το ΠΑΣΟΚ και τα άλλα κόμματα έχουν ανάγκη και την ψήφο. Και επομένως πρέπει να κάνουν και ορισμένες προσαρμογές.\nΑν θέλετε να ακούσετε τη γνήσια φωνή αυτών που υπηρετούν και εξυπηρετούν αυτά τα κόμματα, πρέπει να παρακολουθείτε τι λέει ο Σύνδεσμος Ελλήνων Βιομηχάνων, τι λένε οι διάφορες ενώσεις των μεγαλοεπιχειρηματιών. Εκεί πραγματικά, αυτοί δεν ψηφίζονται, αυτοί έχουν τα εργοστάσια, έχουν τις επιχειρήσεις, δεν τους ψηφίζει κανείς. Δεν περιμένουν την ψήφο και επομένως έχουν κάθε λόγο να βγάζουν από πάνω την πολιτική δημαγωγία, το πολιτικό στόλισμα και να μιλάνε πάρα πολύ καθαρά.Εμείς, λοιπόν, βγάζουμε συμπεράσματα και από αυτά που λένε και κάνουν τα κόμματα - και βεβαίως μιλάμε για κόμματα τώρα που τα γνωρίζουμε πάρα πολλά χρόνια, δεν είναι τίποτα καινούργια πράγματα. Αλλά παίρνουμε πολύ σοβαρά και μελετάμε και τις τοποθετήσεις της καπιταλιστικής εργοδοσίας, τα μονοπώλια, τι λένε τα όργανα της Ευρωπαϊκής Ενωσης, τι λένε το G20, τι λένε στο Νταβός, τι λέει η Παγκόσμια Τράπεζα, τι λέει ο ΟΟΣΑ, τι λέει το Διεθνές Νομισματικό Ταμείο. Γιατί εκεί λένε τα ίδια με τα κόμματα, αλλά όπως σας λέω, τα λένε πιο γυμνά τα πράγματα. Αλλά και οι διάφορες μελέτες και οι μελετητές που έχουν βγει στη γύρα.\nΟ εργαζόμενος χάνει από το πετσί του\nΑυτό λοιπόν, ότι πρέπει οι λαοί - και επειδή μιλάμε για την Ελλάδα - ο ελληνικός λαός να ξεχάσει αυτά που ήξερε, το λένε όλοι σχεδόν. Και όταν λένε να ξεχάσεις αυτά που ήξερες τι εννοούν; Να ξεχάσεις με ποιον τρόπο σε κάποιες φάσεις, ας πούμε της πολιτικής ζωής, της κοινωνικής ζωής, της ιστορίας, είχες ορισμένες κατακτήσεις. Να ξεχάσεις γιατί η ζωή του ελληνικού λαού βελτιώθηκε σχετικά και απόλυτα τα τελευταία 30 - 40 χρόνια. Και να ξεχάσεις κυρίως πώς και κάτω από ποιες προϋποθέσεις έγινε αυτό.\nΣου λένε όμως και άλλα. Να ξεχάσεις π.χ., τη σύνταξη στα 60, να ξεχάσεις μια σειρά επιδόματα, και δε λένε τα επιδόματα εκείνα τα οποία τα έδιναν για να εξαγοράσουν ένα μέρος των εργαζομένων. Για παράδειγμα, μου είπε τώρα ένας εργαζόμενος - όχι εδώ -, κόβουν το επίδομα των πολυτέκνων, οικογενειακά επιδόματα, επίδομα γάμου, επίδομα λοχείας, επίδομα τοκετού, κ.λπ. Αυτά πρέπει, λέει, τα ξεχάσεις. Πρέπει να ξεχάσεις το 8ωρο και πάνω από όλα το είπε πολύ γλαφυρά ο πρωθυπουργός της Ιταλίας: Μα είναι, λέει, βαρετό να δουλεύεις στην ίδια δουλειά όλα τα χρόνια, πρέπει λέει να αλλάζεις δουλειά.Να σας πω κάτι. Εγώ δε λέω μπορεί και αυτό να είναι μέσα στη ζωή, να αλλάζεις δουλειά, αλλά όχι γιατί είσαι άνεργος, όχι γιατί σε πέταξαν έξω, και όχι να αλλάζεις δουλειά χάνοντας όλα τα δικαιώματα. Πραγματικά, μπορεί που και που, είναι κάποιες δουλειές, όπως και να το κάνουμε, και στο σοσιαλισμό μπορεί να είναι λίγο επαναλαμβανόμενη δουλειά, να είναι και λίγο βαρετή και να θες να κάνεις κάτι άλλο. Στο σοσιαλισμό που υποστηρίζουμε και παλεύουμε εμείς. Αλλο πράγμα αυτό. Και άλλο πράγμα να εναλλάσσεται η ανεργία.\n`Η ακόμα, εμείς π.χ. λέμε σύνταξη στα 60 οι άνδρες και 55 οι γυναίκες. Και μπορεί να σου πει ο άλλος, ένας άνδρας στα 60 χρόνια, μια γυναίκα στα 55 όταν έχει ανέβει ο μέσος όρος ζωής - γιατί τώρα πέφτει στην Ευρώπη ο μέσος όρος ζωής, αυτά που ξέραμε δεν ισχύουν, πέφτει - καλά στις πρώην σοσιαλιστικές χώρες έχει πέσει κατακόρυφα. Αλλά ας πούμε ανεβαίνει ο μέσος όρος ζωής στα 80 χρόνια. Μα είναι άλλο πράγμα η 55άρα γυναίκα να θέλει να έχει μια κοινωνική προσφορά, να θέλει να δραστηριοποιείται και άλλο πράγμα να θέλεις να δουλέψεις γιατί δεν μπορείς να ζήσεις με τη σύνταξη.\nΕπομένως, ας αφήσουν όλα αυτά τα εξυπνακίστικα, και αυτά ας πούμε τα σύγχρονα, τα νεωτεριστικά οτι δεν θέλει ο άλλος να αποσύρεται από τη σύνταξη. Εχεις τόσα να κάνεις σαν συνταξιούχος, τόσα να κάνεις και ιδιαίτερα στις συνθήκες του σοσιαλισμού. Πριν απ' όλα να συμμετέχεις στον έλεγχο της εξουσίας, να δραστηριοποιείσαι σε πάρα πολλούς τομείς για να προσφέρεις. Αλλά όχι γιατί δεν μπορείς να ζήσεις με την σύνταξη στα 65 και στα 70 σου χρόνια και να παρακαλάς να βρεις δουλειά και μετά τα 70. Επομένως, εμείς αφαιρούμε όλα αυτά τα εκσυγχρονιστικά και τα ανανεωτικά, αυτά τα βγάζουμε από τη μέση, γιατί μπορεί να φαίνονται ενδιαφέροντα, αλλά δεν έχουν καμία σχέση με τα θέματα που μας απασχολούν σήμερα.\nΛένε λοιπόν ότι πρέπει να ξεχάσουμε μια σειρά πράγματα, τη σταθερή δουλειά, το 8ωρο, κ.λπ., κ.λπ. Και ξαναλέω, να ξεχάσουμε πώς κατακτήθηκαν αυτά. Γιατί αυτά κατακτήθηκαν με αγώνες, με αίμα και θυσίες και συνήθως ξέρετε η κατάκτηση δεν έρχεται και αμέσως. Είναι προϊόν μιας πιο μακρόχρονης πάλης. Δεν παλεύεις τη Δευτέρα και την Πέμπτη έχεις αποτελέσματα. Και πάντα, βεβαίως, οι κατακτήσεις ήταν πίσω από τα δικαιώματα και τις πραγματικές ανάγκες.\nΕμείς ξεκαθαρίζουμε τα πράγματα. Αυτό που εμφανίζεται σήμερα σαν δωρεά, ότι θα μας χαρίσουν, αν κλείσει αυτή η συμφωνία, 100 δισ., πρόκειται για το εξής πράγμα: Αυτά τα 100 δισ. που υποτίθεται ότι θα χάσουν οι πιστωτές, τα έχουν κερδίσει εδώ και χρόνια δεκαπλάσια. Απλώς χάνουν ένα μέρος από τα προβλεπόμενα κέρδη. Ο εργαζόμενος δεν χάνει ένα μέρος από τα κέρδη, χάνει από το πετσί του, χάνει το ψωμί του, ζημιώνεται ακόμα περισσότερο. Αλλά κοιτάξτε να δείτε, παίρνουν αντάλλαγμα. Καταρχήν οι τράπεζες, από αυτά τα 130 λέει που θα μας δώσουν, όλα, αν δείτε και αστικές εφημερίδες, όχι μόνο τι λέμε εμείς, όλα πάνε στους πιστωτές και τις τράπεζες. Δεν πάει ούτε ένα πολύ μικρό μέρος για να ενισχύσουν, ας πούμε τους μισθούς, τα επιδόματα, το σύστημα υγείας, ή εν πάση περιπτώσει να βοηθήσουν την ακραία φτώχεια.\nΑλλωστε, για την ακραία φτώχεια έχουν αναλάβει ραδιόφωνα, τηλεοράσεις να μαζεύουν κουβέρτες, να μαζεύουν φρυγανιές, μακαρόνια. Εχουν αναλάβει άλλοι να "λύσουν" το πρόβλημα - να λύσουν εντός εισαγωγικών -, της ακραίας φτώχειας, ειρωνικά το λέω βεβαίως. Θα χάσουν λοιπόν 100 δισ. οι πιστωτές. Ξαναλέμε τα έχουν βγάλει πριν 5 και 10 χρόνια, 10 φορές. Απλώς ένα μέρος από τα προβλεπόμενα κέρδη δε θα τα πάρουν.\nΟμως, έχουν ένα σοβαρό αντιστάθμισμα: Το ότι έχει γίνει ακόμα πιο φτηνή, εξευτελιστική να το πω, αυτό που εμείς λέμε, η τιμή της εργατικής δύναμης, η αξία της εργατικής δύναμης, δηλαδή οι μισθοί, οι παροχές στους εργαζόμενους. Και αυτό ξέρετε το κέρδος που έχουν είναι πάρα πολύ σημαντικό. Χάνουν κάποιοι 100 δισ. και δεν τα χάνει ένας, τα χάνουν μερικοί, αλλά περνάμε σε μια φάση, όπου θα μπορούν με ανάκαμψη η κερδοφορία να διατηρηθεί, να αυξηθεί πάρα πολύ. Και επομένως θα τα εισπράξουν με άλλο τρόπο. Αυτή είναι η ουσία.\nΕμείς, λοιπόν, δεν μπορούμε να ευχαριστήσουμε κανέναν, γιατί παραιτήθηκε από τα 100 δισ., διότι όχι μόνο έχουν αφαιρέσει από την τσέπη των εργαζομένων, δημιουργούν προϋποθέσεις - βεβαίως, το κίνημα, εμείς δε θα το αφήσουμε -, δημιουργούν προϋποθέσεις ένας λαός που θα τα χάσει αυτά χωρίς να αποπειραθεί να τους αντεπιτεθεί, να αισθανθεί προδομένος, απογοητευμένος. Είναι και μια πολιτική, δηλαδή, όπου προσπαθούν να στερήσουν από το λαό τη θέληση να παλέψει. Προσπαθούν, δε θα το πετύχουν. Επομένως, τα κέρδη τους είναι πολλά. Γιατί η τρομοκρατία που κάνουν είναι πάρα πολύ μεγάλη.\nΕκβιάζουν με ψευτοδιλήμματα\nΚαι λένε το εξής πράγμα -έχουν και ένα δεύτερο όπλο- λένε στο λαό, άκουσε, αν δε συμφωνήσουμε σε αυτό, τότε μιας διώχνουν από την ευρωζώνη και πάμε στη δραχμή. Αυτό το λέει η ΝΔ, το λέει το ΠΑΣΟΚ, το λέει ο Καρατζαφέρης, το λέει ο Κουβέλης, το λέει ο ΣΥΡΙΖΑ, ο ΣΥΝ, με εξαίρεση κάποια κομματάκια, κάποιες ομάδες εκεί, και μάλιστα αυτοί λένε ότι χάνουμε τη δυνατότητα του ευρωπαϊκού προσανατολισμού.\nΚαι εμείς λέμε το εξής πράγμα: Είναι υπαρκτό το δίλημμα «ευρώ η δραχμή»; Βεβαίως είναι. Είναι του λαού όμως δίλημμα; Κοιτάξτε να δείτε, υπάρχουν καπιταλιστικά συμφέροντα που έχουν να κερδίσουν με την έξοδο της Ελλάδας από την ευρωζώνη, και εκτός ευρωζώνης αναγκαστικά αλλάζει και το νόμισμα, αν και δεν είναι υποχρεωτικό αυτό. Μπορεί να χρεοκοπήσεις βαθιά και να χρεοκοπήσεις εντός ευρώ, αλλά εν πάση περιπτώσει, να γυρίσεις στη δραχμή. Είναι κατηγορίες, αν θέλετε, τμήματα της αστικής τάξης και της ελληνικής και της ευρωπαϊκής, που θα κερδίσουν.\nΠ.χ. αυτοί που ασχολούνται με τον τουρισμό, τον τουρισμό προς την Ελλάδα, θα κερδίσουν. Διότι θα μπορούν να κάνουν πακέτα τουριστικά, ευρωπαϊκά προς την Ελλάδα, τα οποία θα τους είναι πάρα πολύ φτηνά και αυτοί θα κερδίζουν. Κρουαζιερόπλοια, αυτοί που έχουν αυτόν τον τομέα των πλοίων, αυτοί που έχουν σχέση με την κρουαζιέρα. Υπάρχουν άλλα τμήματα του κεφαλαίου που δεν τους συμφέρει και γι' αυτό γίνεται αυτή η συζήτηση.\nΘα μου πείτε, ο λαός άμα βγούμε από την ευρωζώνη με τη δραχμή δε θα είναι χειρότερα; Κοιτάξτε να δείτε, αν συνηθίσεις να ζεις ανάμεσα στο λίγο χειρότερο ή στο σχετικά πολύ χειρότερο, τότε η μοίρα του λαού είναι καταδικασμένη 100%. Ο λαός είτε με ευρώ είτε με δραχμή θα είναι χρεοκοπημένος. Γιατί, κοιτάξτε να δείτε, για να διατηρηθεί η Ελλάδα στο ευρώ, θα πρέπει ο λαός να χάσει τα πάντα. Οταν περάσει η Ελλάδα στη δραχμή, εκείνοι οι κεφαλαιοκράτες που θα χάσουν, εφόσον εφαρμοστεί η δραχμή, πάλι θα επιπέσουν πάνω στο λαό. Αυτοί που κερδίζουν από το ευρώ, θα επιπέσουν στο λαό, αυτοί που θα χάσουν από τη δραχμή... Δεν είναι εύκολο να τα βάλεις στη ζυγαριά.\nΚαι για αυτό άλλωστε υπάρχουν πολλά σενάρια. Υπάρχει το σενάριο άτακτης χρεοκοπίας και να έχεις ευρώ, υπάρχει το σενάριο της άτακτης χρεωκοπίας με δραχμή, την οποία όμως θα τη συνδέσουν ή με το δολάριο ή με το ευρώ ή με λίρα της Αγγλίας. Ο πονοκέφαλος ο δικός τους δεν μπορεί να γίνει και πονοκέφαλος της εργατικής τάξης και των άλλων φτωχών λαϊκών στρωμάτων. Είναι δικός τους πονοκέφαλος και προσπαθούν να το μεταδώσουν και στον υπόλοιπο λαό.\nΑλλά να δούμε και μία άλλη πλευρά. Αν είχε κρίση μόνο η Ελλάδα -οικονομική καπιταλιστική κρίση όπως λέμε εμείς- τότε το σενάριο το ένα ή το άλλο μπορεί να είχε κάποιες διαφορές για τους εργαζόμενους -επιμέρους διαφορές- ή να ήταν πονοκέφαλος για την αστική τάξη της χώρας. Αλλά εγώ σας λέω πετυχαίνουν και η Ελλάδα δεν βγαίνει από την ευρωζώνη και παραμένει στο ευρώ. Με φτώχεια, με όλα αυτά που ξέρετε, με μερική απασχόληση, εναλλαγή στην απασχόληση, κλπ. Καταρχήν, αυτό δεν εξαρτάται από το λαό. Δεν εξαρτάται από τις θυσίες του λαού αν θα μείνουμε στο ευρώ ή αν θα περάσουμε στη δραχμή.\nΑπό πού εξαρτάται; Από την πορεία της κρίσης στην ΕΕ. Αυτή τη στιγμή σε κρίση βρίσκεται η Ιταλία, η Ισπανία, η Πορτογαλία, η Ιρλανδία, χτυπάει η πόρτα στη Γαλλία - είδατε την υποβάθμιση. Για να μη σας πω τον Ελληνα εργαζόμενο, τον εργάτη, πρέπει να τον ενδιαφέρουν και τα τελευταία στοιχεία που δημοσιεύονται για ορισμένα συμπτώματα ύφεσης και κάποιες δυσκαμψίες στη Κίνα. Γιατί ο καπιταλιστικός κόσμος είναι ενιαίος και γιατί ακριβώς λόγω της διαπλοκής τον οικονομιών, έχει μεγάλη σημασία και αυτό.\nΑρα, όταν η κρίση στην ευρωζώνη βαθύνει -και αυτό δεν εξαρτάται από τις θυσίες των Ελλήνων- και αν αποφασίσουν να συρρικνώσουν την ΕΕ και να γίνει αναδίπλωση, να μείνουν οι ισχυρές χώρες και να πετάξουν από την ευρωζώνη και χωρίς να τους το ζητήσει η Ελλάδα, αυτοί θα το κάνουν. Επομένως, σου λένε να διαλέξεις κάτι το οποίο δεν εξαρτάται από εσένα. Αντίθετα, η πολιτική πρόταση του ΚΚΕ εξαρτάται πάντοτε από το λαό.\nΚαι με αυτή την έννοια η πολιτική πρόταση του ΚΚΕ είναι ρεαλιστική. Σήμερα όντως δε μοιάζει ρεαλιστική γιατί δεν την έχει ενστερνισθεί η πλειοψηφία του λαού. Και δεν έχει αποφασίσει να συγκρουστεί και να την κάνει πραγματικότητα. Από πλευράς όμως οικονομίας, συμφερόντων των εργαζομένων είναι ρεαλιστική. Η πολιτική πρόταση που λέει «δέξου τη χρεοκοπία ή διάλεξε μεταξύ ευρώ και δραχμής», δεν είναι ρεαλιστική για το λαό. Πρώτον, γιατί είναι ταξικά άδικη και, δεύτερον, δεν εξαρτάται από τη στάση του λαού.\nΓια δείτε σήμερα. Σήμερα το Ιραν αποφάσισε να κάνει γενικό εμπάργκο σε όλα τα κράτη - μέλη της ΕΕ, στο πετρέλαιο. Το 30-35% του πετρελαίου που παίρνουμε είναι από το Ιράν. Ξέρουμε πάρα πολύ καλά ότι το πετρέλαιο και το φυσικό αέριο είναι οξύτατο πεδίο ανταγωνισμού ανάμεσα στα καπιταλιστικά κράτη. Σημειώνεται έλλειψη στη ροή φυσικού αερίου προς την Ελλάδα, και η έλλειψη δεν είναι μόνο γιατί ενέσκηψε ισχυρός χειμώνας κλπ., αλλά είναι και οι άλλοι ανταγωνισμοί. Το Αζερμπαϊτζάν, για παράδειγμα, αν αποφασίσει να συμπράξει μόνο με τις ΗΠΑ γιατί έτσι συμφέρει την αστική τάξη του Αζερμπαϊτζάν και θέλει να συγκρουστεί με χώρες της ΕΕ καπιταλιστικές, θα μειώσει τη ροή του φυσικού αερίου προς την Ευρώπη. Και δεν έχουμε να αγοράζουμε πετρέλαιο, και θα γίνει διπλάσια ακριβό. Θα πάει στα 3 ευρώ το λίτρο.\nΕπομένως, αυτό εξαρτάται από το αν ο ελληνικός λαός είναι ευπειθής και αν δέχεται την ελληνική πρόταση της ΝΔ και του ΠΑΣΟΚ; Οχι. Και αυτή είναι αν θέλετε η διαφορά μας όχι μόνο από τη ΝΔ και το ΠΑΣΟΚ, αλλά και από τα άλλα κόμματα που, εν πάση περιπτώσει, είναι στην αντιπολίτευση -να το πούμε έτσι- ή διεκδικούν ισχυροποίηση για να συμμετάσχουν σε μία κυβέρνηση. Για παράδειγμα, ξέρετε τι λέει η κ. Μπακογιάννη, δε χρειάζεται να το αναπτύξω. Ακόμα πιο άγρια πολιτική, έχει μίσος κυριολεκτικά -και προσωπικό μίσος και ο χώρος της μίσος προς ό,τι αφορά τη λαϊκή διεκδίκηση.\nΦοβούνται ένα ανερχόμενο κίνημα\nΘα μου πείτε τώρα, έχουμε και ένα καινούριο στοιχείο. Σαράντα τρεις βουλευτές έφυγαν από τα κόμματά τους. Αυτό δείχνει οπωσδήποτε από μία πλευρά την επίδραση και τον αντίκτυπο του λαϊκού κινήματος και όχι του λαϊκού κινήματος των τελευταίων ημερών -που οπωσδήποτε ήταν μεγαλειώδεις οι κινητοποιήσεις, δε το συζητάμε- αλλά του κινήματος τα τελευταία χρόνια. Κι άλλωστε, για να φτάσουμε στις κινητοποιήσεις της τελευταίας Κυριακής -εσείς τα ζείτε, «σας έχει βγει το λάδι». Ετσι δεν είναι; «Μας έχει βγει το λάδι». Υποχρέωση μας ήταν αυτή ως Κόμμα, δεν το συζητάμε. Ηταν ένας αντίκτυπος.\nΘα μπορούσε εκείνο το βράδυ να πέσει η κυβέρνηση; Ναι, ήταν ας πούμε ένας μερικός αντίκτυπος που δείχνει ένα μέτρο. Οτι το λαϊκό κίνημα μπορεί να επιτύχει ορισμένα πράγματα. Αν είχες ένα κίνημα -όπως λέμε εμείς- πιο μαζικό, πιο ταξικό στον προσανατολισμό του, πιο ισχυρό ΚΚΕ, κλπ.\nΕμείς λέμε στο λαό ότι αυτές οι διαγραφές που έγιναν -μερικές από το ΠΑΣΟΚ, ολοκληρωτικές από τη ΝΔ- δείχνει και το μέτρο του κινήματος, της πίεσης. Αλλά δείχνει και κάτι άλλο, που αυτό είναι ακόμα πιο σημαντικό. Δείχνει τα αδιέξοδα του καπιταλιστικού συστήματος, να παίρνει αντιλαϊκά μέτρα και ταυτόχρονα να ελέγχει το λαό. Να διαχειριστεί την κρίση του - αυτό που λέμε. Δεν μπορεί να διαχειριστεί την κρίση του, έχει τέτοιες αντιφάσεις που δεν μπορεί να ανακόψει δηλαδή, την κρίση, να τη διαχειριστεί. Παρότι την εξουσία την έχει, το λαό τον εκμεταλλεύεται, δε μπορεί, γιατί το καπιταλιστικό σύστημα βρίσκεται πια σε μία φάση που ό,τι είχε να δώσει το έδωσε, που όποια δύναμη είχε -δύναμη έχει, έχει τη δύναμη της εξουσίας, του καταναγκασμού- αλλά δε μπορεί να ελέγξει τη φτώχεια.\nΓιατί, μην πούμε ότι θέλει τη μαζική εξαθλίωση, θέλει τη μαζική κερδοφορία. Αλλά η μαζική κερδοφορία δεν ανατρέπει την εξαθλίωση. Τη φοβάται την εξαθλίωση των εργαζομένων, φοβάται την κοινωνική εξέγερση, φοβάται την επανάσταση. Και μετά, ένας εξαθλιωμένος λαός δεν μπορεί να ανεβάσει και την παραγωγικότητα της οικονομίας και την ανταγωνιστικότητα την καπιταλιστική.\nΑυτό είναι πάρα πολύ σημαντικό, γιατί ο καπιταλισμός από τότε που εμφανίστηκαν οι κρίσεις, τις διαχειρίζονταν. Ενα μέρος από αυτά που έπαιρνε, στη διάρκεια της κρίσης ένα μέρος τα επέστρεφε. Σήμερα ξέρει πολύ καλά ότι δε μπορεί να το κάνει. Και ιδιαίτερα ο καπιταλισμός που έχει διανύσει πολλά χρόνια ζωής και έχει φτάσει στο ανώτατο σημείο από το οποίο αρχίζει η σήψη, η αδυναμία του. Ενας καπιταλισμός, που δεν είναι ενιαίος, υπάρχουν οξύτατοι ανταγωνισμοί ανάμεσα στα καπιταλιστικά κράτη.\nΑυτό επίσης πρέπει να το συνειδητοποιήσουμε γιατί έχει και την άλλη όψη, τη δυνατότητα των λαών να έχουν μία αντεπίθεση αξιοποιώντας αυτές τις εγγενείς αδυναμίες του καπιταλιστικού συστήματος. Βεβαίως, το πολιτικό σύστημα του καπιταλισμού, αξιοποιεί αυτούς που κάποια στιγμή δε συμμορφώνονται στις αποφάσεις. Και βλέπετε τώρα και τα δύο τους απασχολούν. Τους ανησυχεί μήπως η διαγραφή τόσων ανθρώπων από τη ΝΔ εντείνει τις αποσκιρτήσεις από τη ΝΔ, μήπως τα χάλια που έχει το ΠΑΣΟΚ ελαττώσει -και ήδη έχει ελαττώσει - το λεγόμενο «κομματικό πατριωτισμό» προς το ΠΑΣΟΚ. Τους ανησυχεί πάρα πολύ. Αλλά σκέφτονται και την άλλη πλευρά. Οτι η γέννηση ενδεχομένως νέων πολιτικών σχημάτων μπορεί να διασώσει το σύστημα, μπορεί να οδηγήσει σε έναν εγκλωβισμό του κόσμου, σε νέα πολιτικά σχήματα.\nΑν θέλετε, ούτε το ένα τους αρέσει ούτε το άλλο. Αλλά εφόσον φοβούνται ένα ανερχόμενο κίνημα, έχουν κάποια εγχειρήματα να κάνουν για να κερδίσουν χρόνο. Ακόμα και νέα πολιτικά σχήματα. Βλέπετε, δηλαδή, τώρα τον Παπανδρέου εκεί που τον είχαν, τον πετάνε. Αύριο μπορεί να πετάξουν τον Σαμαρά, τον Καραμανλή. Δεν έχουν τέτοια προβλήματα.\nΑυτά όλα πρέπει πριν από όλα το εργατικό κίνημα, οι εργατοϋπάλληλοι, τα φτωχά λαϊκά στρώματα να τα αξιοποιήσουν όλα αυτά. Είναι δυνατότητες που ίσως δεν είναι συνειδητοποιημένες απ' όλους, αλλά αυτά δείχνουν την αδυναμία του συστήματος -δε λέμε σε καμία περίπτωση ότι το σύστημα καταρρέει από μόνο του. Εχει δυνατότητες κοροϊδεύοντας και τρομοκρατώντας το λαό καλλιεργώντας και νέες αυταπάτες να αντιμετωπίσει την κατάσταση. Γι' αυτό λέει «ευρώ ή δραχμή», πανικοβάλει τον κόσμο. «Αν βρεθούμε έξω από την ΕΕ καταστρεφόμαστε», κλπ.\nΟντως πριν από όλα το κεφάλαιο θα χάσει. Γιατί το κεφάλαιο εντός ΕΕ κερδίζει. Ακόμα και όταν οι σύμμαχοί του, τα αδελφάκια του -κεφαλαιοκράτες σε άλλες χώρες της Ευρώπης- ας πούμε τους ρίχνουν λίγο τους Ελληνες κεφαλαιοκράτες, κερδίζουν. Και κερδίζουν όχι μόνο οικονομικά, αλλά και πολιτικά. Γιατί ακριβώς συνασπίζεται η αστική τάξη εναντίον του κινήματος.\nΠροτείνουν διαχειριστικά εργαλεία\nΕρχεται ο ΣΥΡΙΖΑ. Καλά, με τον ΣΥΡΙΖΑ δεν βγάζεις άκρη. Δηλαδή άμα το μελετήσεις βρίσκεις άκρη, αλλά λέω σε μία πρώτη ανάγνωση. Οι άλλοι τουλάχιστον είναι πιο σταθεροί στην αντιδραστικότητα, σχετικά, και βλέπετε και η πολιτική δημαγωγία έχει περιθώρια. Τι να πουν τώρα; Σε δύο χρόνια θα παίρνεις 1.500 βασικό μεικτό μισθό; Δεν υπόσχονται τίποτα. Απλώς, λένε την κρίση, τίποτα άλλο. Ο ΣΥΡΙΖΑ ξεκίνησε, τι ζητούσε; Αναδιαπραγμάτευση του χρέους. Εγινε, αυτό που γίνεται τώρα τι είναι; Το 50-50 είναι διαπραγμάτευση του χρέους. Ευρωομόλογο. Το σκέφτονται στην ΕΕ.\nΕμείς τι λέγαμε; Ολα αυτά που λέτε σε κάποια φάση θα γίνουν. Γιατί είναι μέσα στα διαχειριστικά εργαλεία που έχει η αστική τάξη στην Ευρώπη και η αστική τάξη σε κάθε χώρα. Αυτά είναι διαχειριστικά εργαλεία. Το ευρωομόλογο είναι μία μορφή δανείου και αυτό, δάνειο είναι. Κούρεμα δεν έγινε, 50-50; Αύριο μπορεί να κάνουν και 80% κούρεμα. Κι αυτό μπορεί να γίνει. Τα άφησε όλα αυτά και τώρα βρήκε μία άλλη καινοφανή πρόταση. Τρία χρόνια να μην πληρώνουμε τα τοκοχρεολύσια, προσέξτε, και μετά από τρία χρόνια να διευθετήσουμε το χρέος. Και με τα χρήματα αυτά των τοκοχρεολυσίων, λέει, να γίνει ανάπτυξη.\nΚαταρχήν, τα χρήματα που εξοικονομούνται οι καπιταλιστές θα τα πάρουν. Τώρα ποιοι από όλους θα τα πάρουν, οι βιομήχανοι, οι ξενοδόχοι, ποιοι θα τα πάρουν δε μας λέει. Και τι αλλάζει σε αυτό; Μερικοί από εσάς ξέρετε, όσοι έχετε κάνει κάποια ρύθμιση δανείων στεγαστικών κλπ., ξέρουμε τι είναι. Μεγαλύτερο επιτόκιο και μέχρι να είμαστε στον τάφο θα το πληρώνουμε. Κάτι τέτοιες ρυθμίσεις δηλαδή τι αλλάζει; Τι θα γίνει σε τρία χρόνια; Θα γίνουν λέει επενδύσεις, ωραία. Θα γίνουν επενδύσεις εκεί που υπάρχει μεγάλη κερδοφορία και εκεί που υπάρχει προσφορά της πιο φθηνής εργατικής δύναμης.\nΘα καταργήσω λέει το μνημόνιο και θα διαπραγματευθώ εντός ΕΕ. Δηλαδή εδώ που τα λέμε η ΕΕ αν είχε όρεξη να κάνει κάποια παραχώρηση θα την έκανε απέναντι στα δικά της κόμματα, στη ΝΔ και το ΠΑΣΟΚ, για να μη φθίνουν πολιτικά. Γιατί θα τα κάνει τώρα για το ΣΥΡΙΖΑ και τον Κουβέλη; Γιατί θα τους φοβηθεί; Μιλάει για διαπραγμάτευση, δηλαδή μία καλύτερη διαπραγμάτευση. Κοιτάξτε, μη νομίζετε ότι η ΝΔ και το ΠΑΣΟΚ δεν κάνουν καλύτερες διαπραγματεύσεις. Αυτά που λένε ότι δεν διαπραγματεύονται, αυτά είναι μπούρδες, να το πω έτσι αν μου επιτρέπετε.\nΤα λένε γιατί αυτό συμφέρει να πουν στον κόσμο, ότι εδώ δεν πρέπει να ανατρέψεις τον καπιταλισμό. Εδώ πρέπει να κάνεις μια καλή διαπραγμάτευση. Είναι ένα επιχείρημα που είναι φαίνεται πολύ δυναμικό και πολύ υβριστικό για τα άλλα κόμματα. Διαπραγματεύονται. Κορόιδα είναι να μην διαπραγματευθούν; Γιατί και αυτά τα κόμματα εκφράζουν τα συμφέροντα της αστικής τάξης στην Ελλάδα. Αλλά ξέρουν πολύ καλά ότι διαπραγματεύονται μέσα σε ορισμένους κανόνες.\nΤι άλλο λέει ο ΣΥΡΙΖΑ; Να γίνει το τραπεζικό σύστημα δημόσιο. Ποιο; Μα, οι τράπεζες είναι ήδη ιδιωτικές, εγώ σας λέω τις κάνουν δημόσιες. Αυτοί οι μέτοχοι θα σηκωθούν θα πάρουν τις μετοχές τους και θα φύγουν, γιατί να μείνουν; Αλλά εγώ σας λέω, η Citybank θα γίνει δημόσια; Ποια θα κάνουν δημόσια, άντε το πολύ πολύ την Αγροτική - που ούτε, γιατί την πλειοψηφία την έχουν οι ιδιώτες. Αλλά εγώ σας λέω, έχεις μία δημόσια τράπεζα, δεν θα κινηθεί μέσα στους κανόνες της καπιταλιστικής αγοράς;\nΟι τράπεζες τι κάνουν; Οι τράπεζες είναι η καρδιά του καπιταλιστικού συστήματος. 'Η, να το πω καλύτερα, είναι το κυκλοφορικό του, γιατί η καρδιά του είναι η εκμετάλλευση της εργατικής τάξης. Οι τράπεζες μαζεύουν τα πλεονάσματα των καπιταλιστών, του κεφαλαίου, που εκείνη τη στιγμή δεν μπορούν να τα ξαναβάλουν στην παραγωγή, γιατί πρέπει να πουλήσουν τα εμπορεύματα για να ξαναγυρίσουν και τα δανείζουν σε εκείνους τους καπιταλιστές που θέλουν να κάνουν ευρύτερες επενδύσεις και έχουν ανάγκη από δάνειο. Αλλωστε, σήμερα οι επενδύσεις των καπιταλιστών είναι όλες με δάνεια. Κανένας καπιταλιστής δεν βάζει όλο το κεφάλαιο για επένδυση. Γιατί έχουν κόστος οι επενδύσεις, με τις νέες τεχνολογίες, γιατί επενδύουν σε πολλούς κλάδους μαζί. Και ένα μέρος είναι δικό τους και ένα μέρος δανείζονται.\nΟι τράπεζες δεν έγιναν για να παίρνουμε εμείς στεγαστικά δάνεια. Δεν θα ζούσαν τώρα οι τράπεζες από τα στεγαστικά δάνεια. Να μη λέμε τώρα αστεία πράγματα. Και από τις καταθέσεις. Βεβαίως, και από αυτά κερδίζουν, δεν χάνουν. Αλλά αφού είσαι μέσα στην καπιταλιστική Ευρώπη και δεν φεύγεις, απαγορεύεται να υπάρχει κρατικό τραπεζικό σύστημα. Εδώ έγινε ολόκληρη ιστορία με την ΔΕΗ, με την «Ολυμπιακή», γιατί δεν έπρεπε να έχεις μια κρατική αεροπορική εταιρεία. Είναι λέει αθέμιτος ανταγωνισμός.\nΑπό τη στιγμή που δεν συγκρούεσαι με την ΕΕ, δεν μπορείς να κάνεις κάτι. Αρα για να κάνεις κάτι πρέπει να αποδεσμευτείς, καθαρά πράγματα. Και θα σου πει ο άλλος δεν μπορείς να είσαι μέσα στην ΕΕ και να έχεις κρατική τράπεζα. Υπάρχει περίπτωση να κάνεις κρατική τράπεζα, αλλά θα είναι κρατική καπιταλιστική και θα χρηματοδοτεί πάλι τους βιομήχανους και όχι τα στεγαστικά δάνεια των εργαζομένων. Επομένως, οι προτάσεις αυτές που λέμε, ακόμα και αν γίνει, όπως λένε, κυβέρνηση της αριστεράς, θα είναι μια κυβέρνηση η οποία θα παίρνει κάποιες αποφάσεις στο κοινοβούλιο και έξω από το κοινοβούλιο θα γίνεται αυτό που θέλουν οι μεγαλοξενοδόχοι, οι βιομήχανοι, οι εφοπλιστές κλπ. Ετσι θα γίνεται, τι να κάνουμε δηλαδή.\nΟ,τι υπάρχει στην Ελλάδα μπορείς να το κοινωνικοποιήσεις\nΗ πολιτική πρόταση του ΚΚΕ είναι ρεαλιστική, θέλει όμως μια προϋπόθεση. Να κατακτήσει την εξουσία η εργατική τάξη και οι σύμμαχοί της. Οχι την κυβέρνηση, την εξουσία. Γιατί η κυβέρνηση είναι το πολιτικό προσωπικό της δικτατορίας των μονοπωλίων. Τα μονοπώλια δεν μπορούν να κυβερνούν απευθείας. Θέλουν ένα πολιτικό προσωπικό. Είναι το πολιτικό όργανο, ας πούμε, του αστικού πολιτικού συστήματος.\nΤο ΚΚΕ λέει το εξής πράγμα: Αναδεικνύουμε καταρχήν ότι η χώρα έχει αναπτυξιακές δυνατότητες. Εχουμε αναπτυξιακές δυνατότητες φυσικές. Τον ορυκτό πλούτο δεν τον έκανε ο καπιταλισμός ούτε οι καπιταλιστές, υπάρχει. Η θάλασσα με τα ψάρια υπάρχει. Η αγροτική παραγωγή, δηλαδή, το χώμα μας, ο ήλιος μας, το κλίμα μας, αυτά δεν τα έφτιαξαν οι καπιταλιστές. Τα εκμεταλλεύτηκαν μεν, δεν τα έφτιαξαν δε. Αλλά υπάρχει και αυτό που δημιούργησαν οι καπιταλιστές. Εργοστάσια, βιομηχανία, μην ακούτε ότι δεν υπάρχει. Αλλο ότι η βιομηχανία σήμερα παράγει ξέρω εγώ το 50% των δυνατοτήτων της. Γιατί έχει κρίση, ανταγωνιστές κλπ.\nΕχουμε τη δυνατότητα να λύσουμε το πρόβλημα της διατροφής, έχουμε τη δυνατότητα να αναπτύξουμε κλάδους της βιομηχανίας που δεν τους έχουν αναπτύξει, μηχανές, εργαλεία. Κάποτε δεν φτιάχναμε κουζίνες ελληνικές, πριν 30, 40, 50 χρόνια. Σκεφτείτε σήμερα που έχουμε πιο μορφωμένη εργατική τάξη, πολύ μεγαλύτερο επιστημονικό προσωπικό, η δυνατότητα η τεχνογνωσία να κινείται μέσω του διαδικτύου, ανθρώπους που έχουν σπουδάσει στο εξωτερικό και αν θέλετε έχουν μάθει κάτι που ενδεχομένως δεν το μάθαμε στην Ελλάδα.\nΟταν κατασκευάζαμε ελληνικές συσκευές, οι καπιταλιστές βέβαια κέρδιζαν, αλλά ελληνικά χέρια τις κατασκεύαζαν. Υστερα από 50 χρόνια δεν μπορούμε να κατασκευάζουμε πράγματα που μέχρι σήμερα δεν κατασκευάζονται και τα εισάγουμε; Φάρμακο, δεν μπορούμε να κατασκευάσουμε; Τώρα πραγματικά η γνώση διαχέεται παντού. Δεν είμαστε μια χώρα, πώς να σας πω, όπως να είμαστε σε περιοχή όπως η Σαχάρα, η στέπα ή μια χώρα με αγράμματο πληθυσμό. Πώς να σας πω τώρα. Οταν η Ρωσία αναπτύχθηκε ή η Κούβα το 1959 όπου η αγραμματοσύνη ήταν τεράστια, καταλαβαίνετε, στην Ελλάδα 11 εκατομμύρια άνθρωποι είμαστε, δεν είμαστε και καμιά αχανής χώρα.\nΕμείς λοιπόν λέμε ότι έχουμε δυνατότητες. Η αγροτική παραγωγή, η βιομηχανία, ο ορυκτός πλούτος, ο θαλάσσιος πλούτος, o τουρισμός. Βεβαίως δεν είμαστε αντίθετοι να αναπτυχθεί ο τουρισμός. Δεν είμαστε δηλαδή μια χώρα που δεν μπορεί να σταθεί στα πόδια της. Τι λείπει όμως; H εξουσία. Εξουσία σημαίνει η εξουσία της εργατικής τάξης, αυτό που λέμε κοινωνικοποίηση των μονοπωλίων. Το "Χίλτον" π.χ. θα γίνει λαϊκή περιουσία. Ολες οι μονοπωλιακές μονάδες, η μεγάλη οργανωμένη παραγωγή, τα πολυκαταστήματα, ό,τι μπορεί να γίνει κοινωνική ιδιοκτησία, θα γίνει. Ο,τι δεν μπορεί, είναι δύσκολο να γίνει, θα γίνει συνεταιριστική ιδιοκτησία. Τότε μπορείς να κάνεις προγραμματισμό. Αποδεσμευμένος από την ΕΕ και με μονομερή διαγραφή του χρέους.\nΟ,τι υπάρχει στην Ελλάδα μπορείς να το κοινωνικοποιήσεις, δεν ξέρω αν μπορείς να πάρεις τα 600 δισ. ευρώ που έχουν στις ελβετικές τράπεζες, δεν θα στα δώσει η ελβετική τράπεζα. Θα τα πάρουν λέει οι βιομήχανοι. Τι θα πάρουν; Τις εγκαταστάσεις του ΟΤΕ και της ΔΕΗ; Θα πάρουν τις μονάδες του λιγνίτη στην Πτολεμαΐδα; Θα πάρουν το χρυσό που υπάρχει στη Βόρεια Ελλάδα και τον παίρνει η "Ελντοράντο Γκολντ" του Καναδά; Μα δεν μπορούν να τα πάρουν. Μπορούν να πάρουν το "Χίλτον" στην πλάτη τους και να το κουβαλήσουν; Δεν γίνεται. Τα λεφτά που έχουν στο εξωτερικό θα τα κρατήσουν έξω. Τι να πάρουν, τις ελιές που έχουμε, τους πορτοκαλεώνες, το μπαμπάκι, ό,τι υπάρχει, δεν μπορούν να τα πάρουν.\nΑυτά λοιπόν θα τα κοινωνικοποιήσεις. Αυτά που έχουν έξω, υποκαταστήματα, επιχειρήσεις, εκεί δεν μπορείς να τα πάρεις. Θα τα πάρει όποια χώρα γίνει σοσιαλιστική, θα τα κοινωνικοποιήσει εκείνη. Θα πάρεις αυτό τον πλούτο. Θα προγραμματίσεις την ανάπτυξη. Με πλήρη απασχόληση. Αναπτύσσοντας όλες τις δυνατότητες της χώρας και αν πάρεις υπόψη και τον γερασμένο πληθυσμό, δεν ξέρω μήπως σου λείψουν και εργατικά χέρια. Βεβαίως, οι νέες τεχνολογίες θέλουν λιγότερη ζωντανή εργασία, άρα αντισταθμίζεται εκεί. Αυτή είναι η πρότασή μας. Προγραμματίζεις. Καταργείς τις εισαγωγές. Τέρμα, δεν θα γίνονται εισαγωγές σε αυτά που μπορούμε να παράγουμε. Απομονώνεται η Ελλάδα; Βεβαίως οι πολυεθνικές που εξάγουν στην Ελλάδα θα είναι εχθροί μας. Αλλά ο λαός θα ζει από τα εσωτερικά προϊόντα που παράγει. Απομονώνεσαι από τα συμφέροντα των πολυεθνικών.\nΘα μου πείτε όλα μπορούμε να τα έχουμε στην Ελλάδα, δε λέω, πετρέλαιο, φυσικό αέριο. Καταρχήν θα σας πω. Θα κάνεις το λαϊκό κράτος, το εργατικό κράτος, θα οργανώσει τις γεωτρήσεις στο Αιγαίο, νότια της Κρήτης, στο Ιόνιο. Δεν ξέρουμε αν έχουμε πολύ πετρέλαιο ή φυσικό αέριο, κι αν αυτό που έχουμε θα μας οδηγήσει να μην κάνουμε εισαγωγές. Πιθανόν να μην μας φτάνει. Αυτή τη στιγμή όμως έχουν αναφερθεί σε εταιρείες ξένες και οι οποίες ορισμένες από αυτές δεν προχωρούν και στη μελέτη και στην άντληση γιατί δεν έχουν βρει μεταξύ τους τα ποσοστά.\nΕίχε γίνει ένας καταμερισμός 20% οι ελληνικές επιχειρήσεις, 20% οι τούρκικες και 60% οι αμερικανικές. Του πετρελαίου που βρίσκεται σε εμάς, όποια ποσότητα είναι, και του φυσικού αερίου. Οι αμερικανικές εταιρίες είναι πάνω από μία και δεν τα είχαν βρει μεταξύ τους και έτσι δεν υπογράφηκε συμφωνία. Γιατί τσακωνόντουσαν μεταξύ τους οι αμερικανικές εταιρίες αν θα πάρει η μια 40% και η άλλη 20% ή θα πάρουν 30% και 30%. Γιατί αν οι αμερικανικές εταιρείες σκεφτούν ότι πρέπει να προτιμήσουν τα πετρέλαια που είναι στην Κύπρο ή οι Βρετανοί, γιατί εκεί πέρα είναι η βρετανική βάση, μπορεί να προτιμήσουν την άντληση εκεί.\nΕπομένως δεν φτωχαίνει ο λαός επειδή αδειάζει η τσέπη του μόνο, φτωχαίνει ο λαός όσο υπονομεύονται οι αναπτυξιακές δυνατότητες της χώρας. Και είμαστε το μόνο Κόμμα που κάνει αυτό τον υπολογισμό. Εμείς δεν μένουμε μόνο πόσο οι μισθοί και τα μεροκάματα, αλλά και πόσο η άμεση και η μελλοντική ανάπτυξη της χώρας υπονομεύεται. Και εδώ τα άλλα κόμματα προσθέτουν και αυτό είναι το χειρότερο στο λαό.\nΟι εκλογές θα γίνουν με τρομοκρατία\nΝα γίνουν εκλογές, να συμφωνήσουμε να μας χαρίσουν τα 100 δισ. που θα μας τα πάρουν - ξέρετε αυτό που λέμε πολλές φορές - να βγάλεις από μέσα σου και το γάλα της μάνας μας, θα μας βάλουνε να βγάλουμε και αυτό από μέσα μας. Ετσι το λένε στην πατρίδα μου. Και το γάλα της μάνας μας, δηλαδή, που ήπιαμε σα βρέφη, θα μας ζητήσουν να το καταθέσουμε. Αλλά, αφού φύγανε, λοιπόν, τα 100 δισ. και θα γίνει μια ανάπτυξη κ.λπ. και γίνουν οι εκλογές που θα δώσουν λύση... Εμείς αντιμετωπίζουμε την εκλογική μάχη σαν μια ανεβασμένη μορφή πάλης και σε αυτή παίρνουν αναγκαστικά το μεγαλύτερο μέρος του λαού.\nΒέβαια, υπάρχει τώρα η μόδα, η αποχή και κάτι τέτοια, που στο σύστημα αρέσει πολύ αυτή η αποχή, γιατί ξέρουν ότι απέχουν αυτοί που δε θέλουν να ψηφίσουν τα κόμματα εξουσίας, αυτοί απέχουν βασικά. Εχουν σιχαθεί τα κόμματα και δεν έχουν πειστεί για εναλλακτική λύση. Αυτοί απέχουν και σου λένε, καλύτερα μην ψηφίσεις. Αλλά εν πάση περιπτώσει είναι μια μεγάλη πολιτική μάχη. Είναι η σωτηρία; Οχι. Γιατί να σας πω κάτι: Αυτός που θα πάει στην κάλπη να ψηφίσει, ακόμα και αν ψηφίσει - αν θέλετε - 30% ΚΚΕ, καταρχήν σε ψηφίζει και θα σου ζητήσει ενδεχομένως και να συνεργαστείς αν δεν έχει πειστεί, να συνεργαστείς με κάποιο κόμμα για να κάνεις κυβέρνηση. Και σε ψηφίζει - καλοπροαίρετα - για να πάρεις αποφάσεις του Κοινοβουλίου που θα του είναι συμφέρουσες.\nΑρκούν οι αποφάσεις του Κοινοβουλίου; Πες ότι έχεις μια κυβέρνηση ΚΚΕ αυτοδύναμη, μέσα από μια εκλογική μάχη. Αν δεν πάρει ο λαός την εξουσία... Δεν παίρνεται με διατάγματα της Βουλής. Η εξουσία παίρνεται με λαϊκή εξέγερση, με λαϊκή επανάσταση. Γιατί αν περιμένεις να σεβαστεί ο βιομήχανος το νόμο, σιγά που θα τον σεβαστεί... Θα πάρεις εσύ μια απόφαση, θα σου πει, εγώ δε σου παραδίνω την επιχείρησή μου. Καταρχήν θα αντιδράσει, δε θα σε περιμένει να πάρεις εσύ απόφαση, να κάνεις πρόγραμμα 100 ημερών. Αρα οι εκλογές, σαν πανάκεια, από μόνες τους, δεν είναι. Πολύ περισσότερο που αυτοί που ζητάνε την ψήφο για τη λύση, η πολιτική τους δεν πρόκειται να φέρει λύση και συνειδητά.\nΔε σνομπάρουμε καθόλου τις εκλογές. Εμείς είπαμε ότι οι 22 βουλευτές ψήφισαν όχι και άλλοι 21 - πόσοι ήταν - ήταν κι αυτό ένα ρήγμα στο πολιτικό σύστημα, ήταν θετικό αλλά δεν είναι η μαγική λύση. Πολύ περισσότερο θα θεωρήσουμε σημαντικό πράγμα αν στις εκλογές εγκαταλείψει συνειδητά όσο γίνεται μεγαλύτερο μέρος του λαού αυτά τα κόμματα. Κι αυτό πρέπει να το κάνει ο εργάτης, ο φτωχός, και αν αυτό το ρεύμα που θα δημιουργηθεί το μεγαλύτερο μέρος - 100% ξέρουμε δεν είναι εύκολο να το εισπράξεις - το κερδίσει το ΚΚΕ. Αλλοι γιατί συμφωνούν με την πολιτική μας πρόταση - πάλη για την εξουσία - άλλοι γιατί μας εμπιστεύονται σαν δύναμη που στηρίζει το κίνημα, άλλοι γιατί μας εμπιστεύονται γιατί ξέρουν ότι δεν κοροϊδεύουμε το λαό, είμαστε ανιδιοτελείς, έντιμοι κ.λπ.\nΕν πάση περιπτώσει, όσοι περισσότεροι έρθουν τόσο πιο ποικιλία θα έχει η επιλογή, δεν είναι δυνατόν να είναι όλοι ευθυγραμμισμένοι σε τρεις μήνες. Αυτό θα είναι το πιο ουσιαστικό ρήγμα. Οχι ανατροπή, όχι σεισμός, αλλά θα είναι το πιο ουσιαστικό ρήγμα. Κι αν θέλετε, αυτό είναι το σχετικά μεγαλύτερο μέσο πίεσης σήμερα για να μην πάρουν χειρότερα μέτρα. Είναι αυτό, να βγει ενισχυμένο το ΚΚΕ από την κάλπη. Κι ενώ λέμε εμείς στο λαό ότι δεν είναι σωτηρία - δεν μπορούμε να κοροϊδέψουμε το λαό - δεύτερον του λέμε ψήφισέ μας αλλά εμείς δε θα κάνουμε κυβερνητική συνεργασία, θα σου πει ο άλλος: Ναι, αλλά εγώ θέλω να ψηφίσω ένα κόμμα που να έρθει στην κυβέρνηση.\nΚοιτάξτε να δείτε, από τη στιγμή που από αυτές τις εκλογές δε βγαίνει εργατική - λαϊκή κυβέρνηση, για να μη σας πω ότι δε θα τις έκαναν ούτε στα δυο χρόνια αν ήταν να βγει, κάτι θα έβρισκαν για να τις αναβάλουν, θα τις κάνουν τις εκλογές γιατί ξέρουν ότι κάπως μπορούν να κουλαντρίσουν την κατάσταση. Ναι αλλά κι εμείς δεν είμαστε μαύρο - άσπρο. `Η νικάμε εμείς ή δε γίνεται τίποτα. Θα έχεις ένα ρήγμα, που σημαίνει ότι όσο πιο ισχυρό είναι το ΚΚΕ τόσο πιο αδύναμη θα είναι η κυβέρνηση που θα έχεις απέναντί σου. Κυβέρνηση θα φτιάξουν, υλικό υπάρχει. Θα γυρίσουν οι 21 και οι 23 στα κόμματά τους, θα γίνουν γαλαντόμοι, θα πουν θα τους ξαναπάρουμε, θα τους ξαναδοκιμάσουμε.\nΕίναι κι ο Κουβέλης, είναι και ο ΣΥΡΙΖΑ, κι αν δεν πάει μια ομάδα του ΣΥΡΙΖΑ θα πάνε οι υπόλοιπες, μπρος στο χάος, μπρος στην ακυβερνησία, για λόγους εθνικής ανάγκης θα τα βρούνε. Μπορεί να κάνουν και δεύτερη φορά εκλογές. Θα τρομοκρατήσουν το λαό έτσι ώστε κάποιοι να υπαναχωρήσουν. Εχει σημασία τουλάχιστον να έχεις μια κυβέρνηση η οποία τουλάχιστον δεν έχει κύρος απέναντι στο λαό, δεν περιμένει ο λαός από αυτή, άρα την επόμενη μέρα από τις εκλογές έχεις ένα ετοιμοπόλεμο κίνημα.\nΑυτά που λένε περί ενότητας της αριστεράς είναι απόδειξη ότι θέλουν μια κυβέρνηση η οποία δε θα συγκρουστεί με τα μονοπώλια. Αυτή είναι η απόδειξη. Γιατί δεν είναι δυνατόν να έχεις μια κυβέρνηση της αριστεράς και να έχει φιλολαϊκή πολιτική με τα μονοπώλια στην ελληνική οικονομία και μέσα στην ΕΕ. Αυτό είναι αδύνατον. Επομένως ενισχύεις εκείνο τον παράγοντα, που ακριβώς μπορεί να δυναμώσει το κίνημα και μπορεί να οδηγήσει το λαό στο επόμενο και στο μεθεπόμενο βήμα ή σε μια πιο επιταχυνόμενη πορεία. Οι εκλογές θα είναι δύσκολες. Διότι θα γίνουν με τρομοκρατία. Θα βγει η ΕΕ και θα πει: Αν το εκλογικό αποτέλεσμα δεν είναι αυτό που θέλουμε, δε θα εφαρμόσουμε τη συμφωνία. Λένε ότι τα 130 δισ. θα τα δίνουν λίγο λίγο. Και θα μας πηγαίνουν - όχι μέχρι τις εκλογές - για χρόνια, θέλετε τη δόση; Ετούτο. Θέλετε τη δόση; Το άλλο. Μπορούμε να ζούμε σε αυτό τον εκβιασμό;\nΕπιθετικός αγώνας ως το τέλος\nΕμείς λοιπόν λέμε καθαρά: Εργατική εξουσία, κοινωνικοποίηση, λαϊκός συνεταιρισμός, εκεί που δεν μπορεί να υπάρξει μεγάλης κλίμακας κοινωνικοποίηση, δουλειά για όλους - δε θα μπορείς κι αλλιώς, με κόσμο που δε δουλεύει, δε θα έχεις και την απαιτούμενη ανάπτυξη. Αποδέσμευση, βεβαίως, διακοπή σχέσεων, έξοδος από το ΝΑΤΟ, που σημαίνει αποδεσμεύεσαι από επιθετικές στρατιωτικές δαπάνες κι από ενεργητική συμμετοχή στους πολέμους. Θα τη δεχτούν αυτή την εργατική - λαϊκή εξουσία; Δε θα τη δεχτούν εύκολα. Δε λέμε ότι δε θα αντιδράσουν. Αλλά, κοιτάξτε να δείτε, αυτός ο δρόμος που προτείνουμε εμείς, είναι ένας δρόμος που αργά ή γρήγορα πρέπει να τον διαλέξουν και άλλοι λαοί της Ευρώπης.\nΑναμφισβήτητα μια Ελλάδα σοσιαλιστική σε μια Ευρώπη αντιδραστική θα έχει δυσκολίες στην οικοδόμηση, θα έχει να αντιμετωπίσει κάποιους κινδύνους. Αλλά αυτή η πορεία αντικειμενικά θα γίνει επιλογή και των λαών της Ευρώπης. Κι αν σήμερα δε συζητιέται πολύ έντονα στην Ευρώπη, είναι γιατί δεν υπάρχουν κομμουνιστικά κόμματα τέτοια και ισχυρό κίνημα που βάζει το ζήτημα της εργατικής εξουσίας. Σας διαβεβαιώ ότι αν σε αυτές τις χώρες υπήρχε ένα τέτοιο κίνημα, μπορεί ενδεχομένως σε ορισμένες χώρες να ήταν και πιο μπροστά από μας. Γιατί, κακά τα ψέματα, ξέρετε να έχεις στη Γερμανία ισχυρό εργατικό κίνημα τι σημαίνει; Να έχεις ισχυρό εργατικό κίνημα στη Βρετανία, στη Γαλλία; Από καλύτερες θέσεις θα δίναμε κι εμείς τη μάχη, βεβαίως. Τα συντονισμένα πλήγματα απέναντι στο κεφάλαιο θα ήταν ακόμα πιο ισχυρά. Δεν το συζητάμε. Αλλά μήπως είναι αυτός λόγος να γίνουμε σαν τα μούτρα τους; Δεν είναι.\nΕχουμε συνείδηση ότι όπως στην οικονομία της Ευρώπης ένα μικρό μέρος έχει η Ελλάδα, και το κίνημά της δεν μπορεί να ανατρέψει το συσχετισμό δύναμης στην Ευρώπη. Αλλά παρ' όλα αυτά το εργατικό κίνημα στην Ελλάδα ασκεί επίδραση στις διεργασίες και σε άλλα κινήματα στην Ευρώπη. Μας το λένε άλλα κόμματα, άλλες δυνάμεις, τους απασχολεί. Γιατί, αν θέλετε, στην Ελλάδα καθυστερήσαμε τα μέτρα, αυτή ήταν η συμβολή του Κόμματος, μέχρι εκεί μπορέσαμε. Αυτά τα μέτρα που τα παίρνουν στην κρίση, θα τα είχαν πάρει πριν 15 χρόνια και τώρα θα έπαιρναν χειρότερα. Μέχρι εκεί μπόρεσε να φτάσει η αποτελεσματικότητά μας, αλλά εμείς δεν είπαμε θα λύσουμε τα προβλήματα του λαού μόνοι μας. Θα τα λύσουμε συμβάλλοντας στην όξυνση της ταξικής πάλης και με το λαό πρωταγωνιστή.\nΑπό κει και πέρα υπάρχει και ένα μεγάλο όπλο στα χέρια του Κόμματος. Επί 20 χρόνια και περισσότερο σκύψαμε το κεφάλι και μελετήσαμε την οικοδόμηση του σοσιαλισμού στον 21ο αιώνα. Γιατί πραγματικά δεν μπορεί να μιλάς για εργατική εξουσία στην Ελλάδα, χωρίς να δώσεις απάντηση γιατί ο σοσιαλισμός ανατράπηκε και μάλιστα γιατί ο σοσιαλισμός δεν ανατράπηκε με λαϊκές επαναστάσεις - αν είχε ανατραπεί με λαϊκές επαναστάσεις ίσως θα έπρεπε να «ψαχτούμε» βαθύτερα - ανατράπηκε από τα πάνω, από τα κόμματα εξουσίας. Οι λαοί δεν πήραν χαμπάρι τι έγινε. Και το μελετήσαμε. Και είδαμε σοβαρά λάθη που έγιναν μέσα σε μια πετυχημένη πορεία σοσιαλιστικής οικοδόμησης, που αναμφισβήτητα έδωσε πολλά στους λαούς, από ένα σημείο και μετά ανακόπηκε. Δε θα κάνω ανάλυση αυτή τη στιγμή.\nΚαι σήμερα, λοιπόν, είμαστε πιο ώριμοι να μελετήσουμε αρκετά ζητήματα. Για παράδειγμα: Εμείς δε μιλάμε για εξουσία του ΚΚΕ, μιλάμε για εξουσία της εργατικής τάξης, μας απασχολούν πάρα πολύ οι θεσμοί της εργατικής εξουσίας, πώς οικοδομούνται από τα κάτω προς τα πάνω κι όχι από τα πάνω προς τα κάτω, ο εργατικός έλεγχος. Πώς, για παράδειγμα, η εργατική τάξη θα ελέγχει την εξουσία; Κι όχι να βλέπει την εξουσία και να τη στηρίζει απλώς. Αυτή η μελέτη που κάναμε είναι μια μελέτη η οποία μας δίνει τη δυνατότητα να είναι το πρόγραμμά μας - ας πούμε - πιο ολοκληρωμένο, να έχουμε μεγαλύτερη συναίσθηση των δυσκολιών που θα συναντήσουμε, βεβαίως, δεν το συζητάμε.\nΑλλά ξαναλέω: Δεν είναι ο καπιταλισμός, ούτε των αρχών του 20ού αιώνα, ούτε ο καπιταλισμός μετά τον Β' Παγκόσμιο Πόλεμο. Η κρίση του είναι βαθιά, παραδέρνει κι αν την ξεπεράσει την κρίση - θα την ξεπεράσει την κρίση και στην Ελλάδα μπορεί να έχουμε ανάκαμψη. Τώρα, εδώ που τα λέμε στην Ελλάδα, αν δεν έχεις άμεσα ανατροπή της εξουσίας, ανάκαμψη θα ρθει. Δεν μπορεί οι καπιταλιστές να αφήσουν να χάνονται κέρδη. Αλλά η ανάκαμψη αυτή δε θα έχει καμία σχέση με την καπιταλιστική ανάκαμψη των προηγούμενων χρόνων, δεν πρόκειται να γυρίσουμε στους μισθούς έστω τη Συλλογική Σύμβαση των 900 και των 1.000 ευρώ. Θα είναι μια ανάκαμψη, που ο λαός θα έχει γυρίσει 50 κι 60 χρόνια πίσω.\nΠροσέχτε, όμως, δεν είναι πισωγύρισμα, αυτό είναι το προχώρημα του καπιταλισμού. Ενώ το αισθανόμαστε σαν πισωγύρισμα, είναι το προχώρημα, έτσι προχωράει ο καπιταλισμός. Επομένως ο καπιταλισμός - ιδιαίτερα ο καπιταλισμός στην Ευρώπη που έχει διανύσει 500 χρόνια ζωής - δεν έχει περιθώρια να μας γυρίσει στις κατακτήσεις που είχαμε πριν 10-20 χρόνια. Αυτό έχει τελειώσει. Κι επιπλέον, μην ξεχνάμε ότι δυο παγκόσμιοι πόλεμοι είχαν σχέση με την κρίση. Εμείς επιμένουμε. Παρακολουθούμε. Πείτε μου, αν η Κίνα περάσει κρίση, οι ΗΠΑ χάσουν έστω μερίδια δύναμης στην παγκόσμια αγορά, δε θα οξυνθεί η αντίθεση μεταξύ τους;\nΤοπικοί πόλεμοι γίνονται συνέχεια από το '90 και μετά, στρατιωτικές επεμβάσεις, ιμπεριαλιστικές επεμβάσεις. Ποιος μπορεί να πει ότι δεν υπάρχει κίνδυνος μιας πιο γενικευμένης σύγκρουσης ανάμεσα στις ηγετικές καπιταλιστικές δυνάμεις; Οχι ανάμεσα - ξέρω γω - στη Γαλλία και στη Λιβύη, στη Γαλλία και στην Ακτή του Ελεφαντοστού, όχι ανάμεσα στο Ισραήλ και το Ιράν.\nΑρα η ανάγκη να βλέπει ο λαός πια την πάλη για την εξουσία είναι στην πρώτη γραμμή. Αυτό δε σημαίνει ότι παραπέμπουμε τη λύση όλων των προβλημάτων μετά, αφού πάρουμε την εξουσία. Σε αυτό το δρόμο ένα ανερχόμενο κίνημα, επιθετικό, που δε θα χειραγωγείται από τα αστικά κόμματα, ή από τον οπορτουνισμό, αυτό το κίνημα μπορεί να αποσπάσει ορισμένες κατακτήσεις ή να δυσκολέψει τα χειρότερα. Δεν τα σνομπάρουμε αυτά, καθόλου, αλλά αμυντικός αγώνας αποκλειστικός δεν υπάρχει σήμερα. Είναι επιθετικός, που σου ανεβάζει την ικανότητα της άμυνας και συγκεντρώνει δυνάμεις ως την τελική επίθεση».\nΕκπονήθηκε και δημοσιεύτηκε ή και τα δύο μαζί από Unknown στις 12:06 π.μ.


Ylikonet ( μόνο για Καθηγητές): Ένα μοντέλο διατομικού μορίου.\nΗ άσκηση αυτή μπορεί να αποτελέσει μοντέλο για ένα διατομικό μόριο και πάντα με απασχολούσε να την λύσω χωρίς την χρήση διαφορικής εξίσωσης. Τελικά τα κατάφερα και σήμερα την παρουσιάζω. Για την γρηγορότερη μελέτη της καλό είναι μα μελετηθεί η ανάρτηση του Φυσικού Θοδωρή Παπασγουρίδη με τον τίτλο «Τεμαχισμός ελατηρίου»\nΤα σώματα Σ1 και Σ2 του σχήματος (α) έχουν μάζες m1 και m2 αντιστοίχως το δε ελατήριο είναι ιδανικό με φυσικό μήκος L και στις άκρες του είναι στερεωμένα τα σώματα. Μετακινούμε τα σώμα τα οριζοντίως πάνω στο λείο επίπεδο, ώστε το ελατήριο να συμπιεστεί κατα α και αφήνουμε το σύστημα ελεύθερο.\ni) Να δείξετε ότι τα σώματα θα εκτελέσουν γραμμική αρμονική ταλάντωση της ίδιας γωνιακής συχνότητας, της οποίας να υπολογί σετε την τιμή.\nii) Να εκφράσετε σε συνάρτηση με τον χρόνο την απόσταση των δύο σωμάτων και να σχεδιάσετε την γραφική παράσταση της σχέσε ως που θα βρείτε. Δίνεται η σταθερά k του ελατηρίου, η δε τριβή μεταξύ των σωμάτων και του οριζόντιου επιπέδου θεωρείται αμε λητέα.


2ος Εικαστικός Κύκλος - AgrinioNews\nΣτο πλαίσιο της σειράς «2ος Εικαστικός Κύκλος» πραγματοποιήθηκε το Σάββατο 26 Φεβρουαρίου στο κτίριο της Τράπεζας της Ελλάδος η 2η εκδήλωση με oμιλητή τον γνωστό αγιογράφο, ζωγράφο και επίκουρο καθηγητή της Θεολογικής Σχολής Αθηνών κ. Γιώργο Κόρδη ο οποίος ανέπτυξε το θέμα : «ο Κόντογλου και η τέχνη της εικόνας στην Ελλάδα σήμερα-παράδοση και δημιουργία». Εισαγωγικά ο κ. Κόρδης, παρουσίασε σε διαφάνειες τα αντιπροσωπευτικότερα δείγματα της δουλειάς του Κόντογλου, ενώ στη συνέχεια ανέλυσε με εύγλωττο και παραστατικό τρόπο τις βασικές διαφορές μεταξύ βυζαντινής και αναγεννησιακής θεωρίας κάτι που, όπως τεκμηρίωσε και θεολογικά, ερμηνεύει και την διαφορετική αντίληψη στην εικονογράφηση αγίων ή θρησκευτικών παραστάσεων.\nΤέλος, επεσήμανε την τεράστια σημασία του έργου του Φ. Κόντογλου όχι μόνον στη διαφύλαξη της παράδοσής μας αλλά και στην σωστή διάδοσή της στις ερχόμενες γενιές. Έργο που κατά την γνώμη του κ. Κόρδη, θα γίνεται με εξαιρετικές δυσκολίες όσο στην εποχή μας θα εκλείπει από το κριτήριο των αρμοδίων η λέξη «αξιοκρατία». Την εκδήλωση οργάνωσε το Πνευματικό Κέντρο του δήμου Αγρινίου «Στ. Τσιτσιμελής» και το Εικαστικό Εργαστήρι. Αξίζει να σημειωθεί πως το πρωί του Σαββάτου ο κ. Κόρδης είχε 2ωρη συνάντηση με τους σπουδαστές του τμήματος αγιογραφίας του Εικαστικού Εργαστηρίου στους οποίους ανέλυσε όλα τα στάδια που ακολουθούνται για την φιλοτέχνηση μιας εικόνας.\nΠροηγούμενο: «Καλάθι Προϊόντων της Δυτικής Ελλάδας»\nΕπόμενο: Στις 10 Μαρτίου αλλάζουμε…


ΣΠΕΡΧΟΓΕΙΑ: “Ηταν μια επιβλητική εμφάνιση”, λέει ο Φραγκίσκος Κεράνης - NOTOSPORT\nΤετάρτη, 16 Οκτώβριος 2019 16:52\nΣΠΕΡΧΟΓΕΙΑ: “Ηταν μια επιβλητική εμφάνιση”, λέει ο Φραγκίσκος Κεράνης\nΟ,τι δεν μπόρεσε με Κορώνη και Ανδρούσα, πέτυχε η Σπερχογεία το Σάββατο απέναντι στον Τέλλο Αγρα.\nΟι “ταύροι” επικράτησαν με 3-1 στο ντέρμπι των... ουραγών παίρνοντας βαθμολογική και ψυχολογική ώθηση για τη συνέχεια.\n“Ηταν μια επιβλητική εμφάνιση. Δεν δώσαμε κανένα περιθώριο στον αντίπαλο να αντιδράσει. Θεωρώ ότι κυριαρχήσαμε σε όλη διάρκεια όλου του ματς. Είχαμε συνδυαστικό παιχνίδι, πάρα πολλές τελικές προσπάθειες και γενικά πολύ καλή παρουσία, που έφερε αυτό το αποτέλεσμα”, λέει στην “Ελευθερία” ο Φραγκίσκος Κεράνης εμφανώς ικανοποιημένος μετά την πρώτη νίκη στην Α’ τοπική.\nΟ προπονητής της Σπερχογείας ξεκαθαρίζει βέβαια ότι: “Είμαστε ακόμα στην αρχή και υπάρχουν τομείς που πρέπει να δουλέψουμε ώστε να παρουσιαστούμε καλύτεροι. Η νίκη θα μας βοηθήσει ψυχολογικά, αλλά πρέπει να υπάρξει ανάλογη συνέχεια και στα επόμενα ματς. Και με την Ανδρούσα πάντως άσχετα από το αποτέλεσμα, είχαμε καλή εμφάνιση”.\nΤρεις 16χρονοι στην 11άδα!\nΗ Σπερχογεία είναι μία από τις πιο νεανικές ομάδες στην Α’ τοπική. Ενδεικτικό ότι στο ματς με τον Τέλλο Αγρα ξεκίνησαν στην 11άδα, τρεις 16χρονοι. Οι Σαούτης, Κοτσιλιέρης και Κουμπανάκης. Ακόμα ο Ηρ. Καραχάλιος που πέτυχε δύο γκολ είναι 18 ετών, ο γκολκίπερ Κ. Σταματίου 19 ετών, ο Μάραντος 20 ετών, όπως και Ευθ. Δωδέκατος.\nΓενικότερα είναι ένα σύνολο με πολύ χαμηλό μέσο όρο ηλικίας, αφού μόνο οι Δικαίος, Καλλιντέρης και Δασκαλάκης είναι πάνω από 30 ετών.\nΟ Καλλιντέρης θα απουσιάσει και από το επόμενο παιχνίδι με τον Εθνικό την Κυριακή στο Μελιγαλά. Αμφίβολη είναι η συμμετοχή του Μάραντου λόγω τραυματισμού και του Κοτσιλιέρη που ταλαιπωρείται από ίωση.\nΠερισσότερα σε αυτή την κατηγορία: « Αγιασμός στον Εθνικό Καλαμάτας πριν την πρεμιέρα ΠΟΔΟΣΦΑΙΡΟ: Οι 20 υποψήφιοι για το βραβείο Golden Boy 2019 »


«Ο Ρεθυμνιακός σχεδιάστηκε για τίτλο»!\nΒρίσκεστε εδώ: Home Ποδόσφαιρο ΕΠΣ Ρεθύμνου «Ο Ρεθυμνιακός σχεδιάστηκε για τίτλο»!\nΟ Πρόεδρος του συλλόγου, Κώστας Παπαδάκης, στο «gipedo.eu»!\nΗ αγωνιστική περίοδος, 2018-2019, συνοδεύτηκε με την κατάκτηση της 2ης θέσης από τον Ρεθυμνιακό στο Πρωτάθλημα της Α’ Ε.Π.Σ. Ρεθύμνου, με συνέπεια να μην καταφέρει η ομάδα να επιστρέψει στο...κατώφλι της Γ’ Εθνικής κατηγορίας. Στόχος ο οποίος ήταν, φέτος, εφικτός, αν κρίνουμε τα λόγια του Προέδρου του σωματείου, Κώστα Παπαδάκη, στο «gipedo.eu», πριν λόγο καιρό.\n«Εγώ υπηρετώ τον Α.Ο. Ρεθυμνιακός, επί σειρά 11 ετών, προσφέροντας ό,τι καλύτερο μπορώ για την προοδευτική πορεία του συλλόγου σ’ όλα τα επίπεδα. Ο Ρεθυμνιακός αποτελεί την συνέχεια της Ε.Α. Ρεθύμνου, η οποία εδραιώθηκε, στο παρελθόν, στο Πρωτάθλημα της Β’ Εθνικής και ευελπιστεί να πρωταγωνιστεί κάθε σεζόν στο Πρωτάθλημα της Α’ Ε.Π.Σ. Ρεθύμνου. Την Άνοιξη του έτους, 2018, η ομάδα μας έχασε την άνοδο στη Γ’ Εθνική από την Επισκοπή, ενώ, φέτος, δεν κατάφερε, πάλι, να πετύχει τον σκοπό του.\nΠροπονητής της ομάδας είναι ο κ. Νίκος Καραδάκης, ο οποίος ανέλαβε την τεχνική ηγεσία του ανδρικού τμήματος το περασμένο καλοκαίρι.\nΕπίσης, πέρα από την ανδρική ομάδα, ο σύλλογος μας διαθέτει αρκετά αναπτυξιακά τμήματα, τα οποία αριθμούν, περίπου, 120 αθλητές που γυμνάζονται στο Δημοτικό γήπεδο του Ρεθύμνου. Η ανδρική μας ομάδα, η οποία συμμετείχε στη Δ’ Εθνική το έτος 2008, για τελευταία φορά, στεγάζεται στο ίδιο γήπεδο, το οποίο αποτελεί τη φυσική έδρα του σωματείου μας. Εγώ αγωνίστηκα στον Ρεθυμνιακό, πριν 30 έτη, ενώ κατέχω ένα κατάστημα με εμπορία μοτοσικλετών στην συγκεκριμένη πόλη. Σκοπός μου, αλλά και στόχος των στελεχών του Ρεθυμνιακού δεν είναι να τινάζουμε, κάθε χρόνο, τη «μπάνκα», αλλά να συμβάλουμε στην ανάδειξη του ταλέντου των νεαρών αθλητών μας».


Ανάγνωση – γραφή & οδήγηση – Το Κέντρο Λόγου ΕΥ ΛΕΓΕΙΝ\nΑνάγνωση – γραφή & οδήγηση\nΟι διαδικασίες της ανάγνωσης και της γραφής/ορθογραφίας είναι δύο σύνθετες διαδικασίες που απαιτούν την ταυτόχρονη, παράλληλη και αυτόματη συνεργασία και συντονισμό πολλών επιμέρους μηχανισμών.\nΩς ενήλικες, διαβάζουμε και γράφουμε με την ίδια ευκολία που ένας ακροατής ακούει. Ένα παιδί όμως ελάχιστα εξοικειωμένο ακόμη με το σύστημα, που προσπαθεί να αναγνώσει δίχως λάθη, εφαρμόζοντας ό,τι έμαθε μέχρι χθες στο κείμενο που διαβάζει σήμερα και επιπλέον να καταλάβει και, τις περισσότερες φορές, και να απομνημονεύσει και να αναπαράγει σε γραπτό ορθογραφημένο λόγο, αυτό το παιδί καταπονείται αφάνταστα.\nΤο παιδί θα μπορέσει να διαβάσει και να γράψει σωστά μόνον εφόσον αυτοματοποιήσει τις διαδικασίες της ανάγνωσης και της γραφής.\nΠλήθος δραστηριότητες στη ζωή μας που οδηγούν στην απόκτηση δεξιοτήτων είναι συνυφασμένες με την έννοια της αυτοματοποίησης. Το βάδισμα, το οποίο αγωνιστήκαμε να κατακτήσουμε ως βρέφη, κάποια στιγμή αυτοματοποιείται και δεν συνειδητοποιούμε τα βήματά μας και τον συγκεκριμένο τρόπο με τον οποίο κουνάμε τα πόδια μας. Το κούμπωμα των ρούχων, το δέσιμο των κορδονιών, ο χορός, η οδήγηση και τόσα άλλα, γίνονται μ’ έναν τρόπο συνειδητό στην αρχή που συγκεντρώνει όλη μας την προσοχή, αυτοματοποιούνται όμως γρήγορα μέσα από συνεχή εξάσκηση. Όσοι από εσάς οδηγείτε, προσπαθήστε να θυμηθείτε τις πρώτες σας μέρες ως νέοι οδηγοί, όταν κάθε φορά που μπαίνατε στο αυτοκίνητο στη θέση του οδηγού, σας καταλάμβανε πανικός για όλα εκείνα που έπρεπε να γίνουν ταυτόχρονα και δίχως λάθη. Ελάχιστοι οδηγοί πρέπει να υπήρξαν σε θέση να συζητούν και να οδηγούν ταυτόχρονα, στην πρώτη τους βόλτα. Ε, κάπως έτσι νιώθουν και οι μικροί που οδηγούν τη φωνή ή το μολύβι τους στον κόσμο των γραπτών συμβόλων .\nΣτόχος κοινός λοιπόν δασκάλων και γονιών είναι να βοηθήσουν το παιδί να αυτοματοποιήσει την ανάγνωση και τη γραφή του. Και πώς θα γίνει αυτό; Δύο είναι τα συστατικά στοιχεία της επιτυχίας: παροχή κινήτρων και συνεχής επανάληψη της επιτυχίας. Τι σημαίνει αυτό πρακτικά (ξεκινώ από το δεύτερο και θα επανέλθω στο πρώτο): όταν η ανάγνωση ή η γραφή λέξεων, φράσεων και κειμένων γίνεται πολλές φορές και σωστά, έρχεται κάποια στιγμή που αυτοματοποιείται. Όσο ο μαθητής διαβάζει και γράφει κάνοντας λάθη, η επανάληψη μόνο της προσπάθειας δεν αρκεί. Πρέπει να περάσει αρκετός χρόνος επαναλαμβανόμενων, απολύτως επιτυχημένων προσπαθειών ώστε η λειτουργία να αυτοματοποιηθεί. Ο οδηγός που συστηματικά τρακάρει ποτέ δεν θα μπορέσει να αποκτήσει ευχέρεια στην οδήγηση και άρα διάθεση για αυτήν, κι ας μάθει απέξω κι ανακατωτά ολόκληρο τον Κ.Ο.Κ. Το παιδί που κάνει λάθη και αναγκάζεται να τα επαναλάβει ξανά και ξανά βρίσκεται κάτω από την ίδια πίεση και ανασφάλεια. Θα ήταν παράλογο να περιμέναμε σε τέτοιες συνθήκες να αγαπήσει το γραπτό λόγο.\nΤο ζητούμενο είναι λοιπόν να εξασφαλίσουμε την επιτυχία στις απόπειρες γραφής και ανάγνωσης των παιδιών. Και εδώ υπεισέρχονται τα κίνητρα, το δεύτερο συστατικό της επιτυχίας, Για να μάθω να οδηγώ χρειάζομαι ένα περισσότερο ενθουσιώδες κίνητρο από την υπόδειξη των γονιών και των δασκάλων μου ότι οφείλω να μάθω να οδηγώ. Απαιτείται, με κάποιον τρόπο, να έχω πειστεί και η ίδια για τη χρησιμότητα της οδήγησης, και μάλιστα να έχω νιώσει άμεσα την αναγκαιότητά της. Κανείς δεν θα παρακολουθούσε με ζήλο μαθήματα οδήγησης, εάν δεν είχε από μόνος του διαπιστώσει την αναγκαιότητά της, ούτε θα αρκούταν σε διαβεβαιώσεις του τύπου “αργότερα θα καταλάβεις πόσο χρήσιμη είναι”. Καταβάλλουμε προσπάθεια μόνο όταν είμαστε σίγουροι για τα αποτελέσματα των κόπων μας. Και τα αποτελέσματα για ένα παιδί μπορούν να είναι μόνο βραχυπρόθεσμα, άμεσα. Ας σταματήσουμε λοιπόν να απαιτούμε από εξάχρονα, οκτάχρονα και δεκάχρονα παιδιά να καταλάβουν ότι αν δεν διαβάσουν δεν θα μπορέσουν να μπουν στο πανεπιστήμιο, δέκα χρόνια αργότερα, ή δεν θα έχουν μια καλή δουλειά, στην επόμενη εικοσαετία. Κι ας βρούμε άλλους τρόπους να τα κινητοποιήσουμε, τρόπους ευχάριστους, λειτουργικούς, σε άμεση σχέση με την καθημερινή τους εμπειρία.


Sony Xperia Mint LT30p, με οθόνη 4.3”, dual-core και 13MP! | PHONEGR TECH BLOG\nHome / ειδήσεις / τεχνολογία / Android / Digitalcamera / news / phonegr / sony / tech / Sony Xperia Mint LT30p, με οθόνη 4.3”, dual-core και 13MP!\nOMAΔΑ UNWIRED Σάββατο, Ιουλίου 28, 2012 ειδήσεις , τεχνολογία , Android , Digitalcamera , news , phonegr , sony , tech Edit\nΗ Sony άρχισε να στέλνει προσκλήσεις για το event που θα διοργανώσει με αφορμή την έκθεση IFA Berlin 2012 (31 Αυγ. – 5 Σεπ.), όπου αναμένεται ότι θα παρουσίασει μερικά ακόμη Xperia smartphones.\nΈνα από αυτά, το Sony Xperia Mint LT30p, φαίνεται ότι έχει πέσει στα χέρια της ιστοσελίδας MobileReview, η οποία αποκαλύπτει ορισμένα από τα χαρακτηριστικά της συσκευής μαζί με μερικές φωτογραφίες.\nΟθόνη 4.3” (1280 x 720)\nΦυσικά, τα παραπάνω χαρακτηριστικά μπορεί να αλλάξουν μέχρι να δούμε την τελική συσκευή, ωστόσο, μπορούμε να έχουμε μια ιδέα περί τίνος πρόκειται.


Όπερα της Βαστίλης: Μια ιστορία 30 ετών με μια αλλαγή σελίδας | Πολιτισμός Ειδήσεις\nΌπερα της Βαστίλης: Μια ιστορία 30 ετών με μια αλλαγή σελίδας\nΗ όπερα της Βαστίλης θα επεκταθεί προς τους κήπους Viaduc des Arts και με αίθουσες 800 θέσεων και εργαστήρια.\nΓΡΑΦΕΙ: ΑΡΓΥΡΩ ΜΠΟΖΩΝΗ published 08 Φεβ. 19 (15:07)\nΣτην ιστορία των 350 χρόνων της Όπερας του Παρισιού, την οποία αποτελούν η Όπερα Γκαρνιέ και η όπερα της Βαστίλης, η δεύτερη είναι σαφώς το νεότερο «παιδί της». Η όπερα στη Γαλλία ιδρύθηκε το 1669 από τον Λουδοβίκο ΙΔ' ως Académie d'Opéra, και λίγο αργότερα τέθηκε υπό την ηγεσία του Ζαν Μπατίστ Λουλί και επίσημα μετονομάστηκε Académie Royale de Musique, αλλά συνέχισε να είναι γνωστή απλούστερα ως Opéra.\nΟ ετήσιος προϋπολογισμός της όπερας είναι της τάξης των 200 εκατομμυρίων ευρώ, από τα οποία 100 προέρχονται από το Γαλλικό κράτος και 70 από ταμειακές εισπράξεις.\nΜε αυτά τα χρήματα, η όπερα λειτουργεί στα δύο μέγαρα και υποστηρίζει ένα μεγάλο μόνιμο προσωπικό, που περιλαμβάνει την 170μελή ορχήστρα, μια χορωδία 110 ατόμων και τα 150μελή corps de ballet. Κάθε χρόνο, η Opéra παρουσιάζει σχεδόν 380 παραστάσεις όπερας, μπαλέτου και άλλα κονσέρτα, με συνολικά 800.000 θεατές (17% των οποίων έρχονται από το εξωτερικό), που αποτελούν έναν πολύ καλό ρυθμό κάλυψης θέσεων περίπου 94%. Σήμερα στην Γκαρνιέ ανεβαίνουν μπαλέτα και μερικές κλασσικές όπερες, ενώ οι μεγάλες όπερες ανεβαίνουν στην 2700 θέσεων Opéra Bastille, ενώ έργα μικρής κλίμακας και σύγχρονα ανεβαίνουν επίσης στο 500 θέσεων Amphitheatre στην Opéra Bastille.\nΌπερα της Βαστίλης\nΗ όπερα της Βαστίλης συμπληρώνει φέτος 30 χρόνια και ανακαινίζεται για να υποδεχθεί τις προκλήσεις του 21ουαιώνα.\nΤο 1982, ο Φρανσουά Μιτεράν έκρινε ότι το κτίριο του Palais Garnier είναι ανεπαρκές, και αποφασίζει να κατασκευάσει μια νέα σύγχρονη όπερα στο Παρίσι. Διεξήχθη διαγωνισμός στον οποίο συμμετείχαν συνολικά 756 έργα από 1700 αρχιτέκτονες. Το έργο κέρδισε ο Ουρουγουανός αρχιτέκτονας Κάρλος Όττ και η Όπερα κατασκευάζεται στη Βαστίλη. Το 1988 ο Pierre Bergé, συνιδρυτής και πρόεδρος του οίκου Yves Saint-Laurent, έγινε επικεφαλής του διοικητικού συμβουλίου της Opéra για να οργανώσει την τελετή εγκαινίων της Opéra Bastille. Τα εγκαίνια γίνονται στις 13 Ιουλίου 1989 ως μέρος των εορτασμών της επετείου των διακοσίων χρόνων της Γαλλικής Επανάστασης. Το 1990 το Palais Garnier και η Όπερα της Βαστίλης συγχωνεύονται για να αποτελέσουν την Όπερα του Παρισιού. Η πρώτη σεζόν της Opéra-Bastille ξεκίνησε τον Σεπτέμβριο του ίδιου έτους. Το 1994 η Παρισινή Όπερα μετονομάζεται σε Opéra National de Paris.\nΗ αίθουσα της όπερας\nΟ ρόλος της σήμερα είναι αυτός ενός σύγχρονου θεάτρου με σκοπό να προσελκύσει τα νεότερα ακροατήρια της γαλλικής πρωτεύουσας αλλά και το κοινό από όλο τον κόσμο που συρρέει για να δει τις παραγωγές των Ευρωπαίων δημιουργών. Καθώς οι ανάγκες αυξάνονται, η αναμόρφωση της όπερας κρίθηκε πλέον απαραίτητη και ο χώρος σύντομα θα αποκτήσει καινούργιο φουαγιέ, χώρο για περφόρμανς και εργαστήριο.\nΟι εργασίες ανακαίνισης ανατέθηκαν στο δανέζικο αρχιτεκτονικό γραφείο του Henning Larsen, που θα ακολουθήσει το όραμα αλλά και την αισθητική γραμμή του Ότ, του πρώτου αρχιτέκτονας της όπερας.\nΗ Όπερα της Βαστίλης με θέα της ομώνυμη πλατεία και τους κήπους Viaduc des Arts βρίσκεται στο 12ο διαμέρισμα της γαλλικής πρωτεύουσας.\nΣτην πολυσύχναστη ζωή του διαμερίσματος η όπερα ακόμα και σήμερα εξακολουθεί να είναι ένα μέρος που δεν έχει καταφέρει να προσελκύσει κόσμο και εκτός παραστάσεων. Έτσι οι Δανοί αρχιτέκτονες μεταφέρουν το φουαγέ στο ισόγειο προκειμένου να το συνδέσουν με τη ζωή της πόλης, δίνοντάς του καινούργια ζωή και διαρκή κίνηση. Η επέκταση της όπερας θα γίνει προς το πάρκο ώστε να υπάρχει μια ομαλή αρχιτεκτονική μετάβαση που θα εξασφαλίσει έναν χώρο 800 θέσεων για πρόβες και περφόρμανς και ένα επιπλέον εργαστήριο με θέα τους πράσινους κήπους. Οι εργασίες ανακαίνισης υπολογίζεται πως θα ολοκληρωθούν το 2023.\nφωτογραφίες: Opera de Paris, αρχιτεκτονικό γραφείο Henning Larsen\nΟΠΕΡΑ ΤΗΣ ΒΑΣΤΙΛΗΣ


Παιχνίδια δισεκατομμυρίων με το όπιο στο Αφγανιστάν | ANTIMAGAZINE | antinews.gr\nΠαιχνίδια δισεκατομμυρίων με το όπιο στο Αφγανιστάν\nΟι καλλιέργειες οπίου του Αφγανιστάν έχουν πέσει θύμα ασθένειας, με αποτέλεσμα η συγκομιδή να έχει περιοριστεί κατά το ¼, και οι ντόπιοι να κατηγορούν το ΝΑΤΟ. Ο ΟΗΕ υπολογίζει πως περίπου 2,500 τόνοι οπίου χάθηκαν εξαιτίας της ασθένειας, η οποία μαραζώνει τον ανθό του φυτού. Οι περιοχές που υπέστησαν τις μεγαλύτερες ζημιές είναι εκεί όπου οι δυνάμεις του ΝΑΤΟ συγκρούονται καθημερινά με τους ταλιμπάν.\nΗ κυβέρνηση των ταλιμπάν της δεκαετίας του`90, είχε εκμηδενίσει σχεδόν τη παραγωγή οπίου στη χώρα, αλλά όταν ανατράπηκε με τη βοήθεια δυνάμεων του ΝΑΤΟ, οι ταλιμπάν αντάρτες στράφηκαν προς τη παραγωγή του που είναι ιδιαίτερα προσοδοφόρα. Οι Αφγανοί χωρικοί που θυμούνται πολύ καλά την παλιά αμερικανική τακτική του από αέρος ψεκασμού των καλλιεργειών με ζιζανιοκτόνο, υποψιάζονται κάποιο δάχτυλο του ΝΑΤΟ και τώρα. Από τη πλευρά του, το ΝΑΤΟ διαψεύδει, και θυμίζει πως εδώ και καιρό προτιμά να προσφέρει οικονομικά κίνητρα προκειμένου οι αγρότες να αλλάξουν καλλιέργεια.\nΟι συνωμοσιολόγοι θυμίζουν ένα πρόγραμμα του BBC που προβλήθηκε το 2000 και μιλούσε για ένα εργαστήριο ερευνών στο Uzbekistan, που μελετούσε τον μύκητα Pleospora, με σκοπό την εξάλειψη των καλλιεργειών οπίου στο Αφγανιστάν. Οι Αμερικανοί και οι Βρετανοί, ήταν οι κύριοι χρηματοδότες του προγράμματος αυτού, και είχαν δεσμευτεί πως θα χρησιμοποιηθεί μόνο με την έγκριση της τότε νόμιμης κυβέρνησης των ταλιμπάν.\nΟι έρευνες των αφγανικών αρχών για να διαπιστωθεί η φύση της ασθένειας, δεν έχουν καταλήξει πουθενά. Πιθανολογείται όμως πως μπορεί απλά να οφείλεται σε κάποια φυσική αιτία όπως η ξηρασία που πλήττει μερικές περιοχές της χώρας όπως την Helmand. Η λειψυδρία έχει ως τελικό αποτέλεσμα την ευπάθεια των φυτών σε ζιζάνια και αρρώστιες.\nΑν όμως η ασθένεια οφείλεται πραγματικά σε παρέμβαση των Δυτικών με τη χρήση κάποιου βιολογικού όπλου, τότε αυτοί που θα γελάσουν τελευταίοι θα είναι οι αντάρτες. Λέγεται πως οι ταλιμπάν έχουν αποθηκεύσει 10.000 τόνους οπίου, που κρατάνε, ως άλλο καρτέλ, για να ανεβάζουν τις τιμές. Ήδη οι τιμές του οπίου εκτοξεύτηκαν στα ύψη, λόγω της ασθένειας, σημειώνοντας αύξηση έως και 50%. Οι ταλιμπάν τρίβουν τα χέρια τους.


Voter’s Opinion #12: Ματιά στις δημοσκοπήσεις του Φεβρουαρίου | OffLine Post\nΑρχικήΠολιτικήΓνώμηVoter's Opinion #12: Ματιά στις δημοσκοπήσεις του Φεβρουαρίου\nVoter’s Opinion #12: Ματιά στις δημοσκοπήσεις του Φεβρουαρίου\nΣτις αρχές του χρόνου συζητούσαμε για την σοσιαλδημοκρατική τάση ανόδου των κεντροαριστερών κομμάτων στην Ευρώπη που φαινόταν να χτίζει το τοπίο της επόμενης ημέρας μετά την πανδημία. Οι εξελίξεις ήρθαν για να εξαφανίσουν κάθε τέτοια συζήτηση άμεσα και επιτακτικά. Τα γεγονότα στην Ουκρανία, θεωρώ πως επαναφέρουν τη ρεαλιστική θεώρηση της πολιτικής στο προσκήνιο ως την κυρίαρχη πολιτική αξία μιας εντελώς νέας εποχής που άτσαλα μοιάζει να ξεκινά στα ματωμένα πεδία των μαχών. Τα γεγονότα αυτά δεν αποτυπώνονται στις δημοσκοπήσεις που θα παρουσιαστούν παρακάτω. Αυτές, αφορούν τις τελευταίες ημέρες πριν το ξέσπασμα της εισβολής. Αποτελούν τις τελευταίες δημοσκοπήσεις της παλιάς εποχής για την Ευρώπη, ίσως και για τον κόσμο ολόκληρο. Θα έχει μεγάλη σημασία να επιστρέψουμε συγκριτικά σε αυτές σε λίγους μήνες.\nΣτη Μεγάλη Βρετανία, το κόμμα των Συντηρητικών συνεχίζει να καταγράφει απώλειες πέφτοντας πλέον στο 34%. Αντίθετα, οι Εργατικοί εκμεταλλεύονται τόσο την φθορά στο πρόσωπο του Τζόνσον όσο και την ανοδική σοσιαλδημοκρατική τάση που επικρατεί στην Ευρώπη και ανεβαίνουν στο 39%. Η διαφορά μεταξύ των δύο κομμάτων μετριέται στις 4 μονάδες, με το κλίμα να ευνοεί την περαιτέρω άνοδο των Εργατικών. Ωστόσο, με τις εκλογές να αργούν και με τις συζητήσεις για αντικατάσταση του Πρωθυπουργού με δημοφιλέστερο πρόσωπο του Συντηρητικού Kόμματος, μετατρέπει σε ιδιαίτερα εύθραυστο το προβάδισμα αυτό που απειλείται να παραμείνει αναξιοποίητο.\nΣτην Ελλάδα, η Νέα Δημοκρατία συνεχίζει να μην αντιμετωπίζει σοβαρά προβλήματα παρά την κυβερνητική φθορά του κόμματος. Ο ΣΥΡΙΖΑ δεν έχει κατορθώσει σε καμία περίπτωση να ανέβει πάνω από το 25%. Το κυβερνητικό κόμμα δείχνει να ξεπέρασε με μικρές απώλειες την κακή διαχείριση της πανδημικής κρίσης κατά το τελευταίο διάστημα καθώς και της κακοκαιρίας «Ελπίδα». Το ΠΑΣΟΚ-ΚΙΝΑΛ, δείχνει σημάδια εδραίωσης στο 17% με την πολιτική σύγκρουση στην Ελλάδα να στρέφεται πλέον στην διαχείριση της ενεργειακής κρίσης που προκαλούν οι εξελίξεις στην Ουκρανία.\nΣτη Γερμανία, το SPD καταγράφει σημαντικές φθορές που σε αντίθεση με την άνοδο του CDU/CSU προκαλούν την ανατροπή των συσχετισμών. Μετά από μήνες οι Χριστιανοδημοκράτες θα πάρουν το προβάδισμα ξανά, ανεβαίνοντας στο 26%. Οι Σοσιαλδημοκράτες θα χάσουν αυτόν τον μήνα 3 μονάδες, πέφτοντας στο 23%, 3 μονάδες πίσω από το CDU/CSU. Τα έτερα κόμματα του κυβερνητικού συνασπισμού παραμένουν σταθερά. Οι Πράσινοι στο 16%, ενώ οι Φιλελεύθεροι κυμάνθηκαν αυτόν τον μήνα από το 11,5 στο 10%.\nΣτην Ιταλία το ντέρμπι καλά κρατεί. Όπως είχαμε δει στο προηγούμενο κείμενο του Voter’s Opinion, το Δημοκρατικό κόμμα κατέλαβε μετά από χρόνια την πρώτη θέση στις πρώτες δημοσκοπήσεις του έτους. Ένα μήνα μετά διατηρεί τη θέση αυτή σε στενή μάχη με το Fratelli D’ Italia. Το συντηρητικό κόμμα μετριέται εξίσου στο 21%. Η Lega καταγράφει σημαντικές απώλειες και δείχνει να χάνει για τα καλά την κυριαρχία του πυρήνα των συντηρητικών ψηφοφόρων στην Ιταλία.\nΣτην Ισπανία, οι Σοσιαλιστές του Σάντσεθ ενισχύονται σταθερά δείχνοντας να έχουν ξεπεράσει τις δυσκολίες του 2021. Το κυβερνητικό κόμμα απέχει 5 μονάδες από το Λαϊκό Κόμμα το οποίο δείχνει να καταρρέει στις τελευταίες δημοσκοπήσεις. Οι συντηρητικοί βρίσκονται πλέον 2 μονάδες, μια ανάσα, από το ακροδεξιό VOX, το οποίο συνεχίζει να ξεπερνάει το 20%. Η μικρή αλλά διαρκής άνοδος του ετέρου κυβερνητικού κόμματος, PODEMOS, δείχνει να συνεχίζεται με το κόμμα να μετριέται στο 12%.\nΣτη Γαλλία οι εκλογές πλησιάζουν. Η άνοδος της Πεκρέζ αποδεικνύεται επί του παρόντος πλασματική. Η συντηρητική υποψήφια έχασε αυτόν τον μήνα 4 μονάδες και έπεσε στην τέταρτη θέση πίσω και από τον Ζεμούρ. Η μάχη στη δεξιά πολυκατοικία έχει φουντώσει για τα καλά. Οι ακροδεξιοί Λε Πεν και Ζεμούρ φαίνεται να έχουν πλέον εκείνοι το πρώτο χέρι έναντι της συντηρητικής Πεκρέζ. Ωστόσο, σύμφωνα με τις δημοσκοπήσεις, φαίνεται δύσκολο για τους δύο ακροδεξιούς υποψηφίους να νικήσουν σε ένα δεύτερο γύρο τον Πρόεδρο Μακρόν. Η Πεκρέζ ήταν η μόνη που συγκέντρωνε ένα ανταγωνιστικό ποσοστό σε αυτό το σενάριο, ωστόσο, οι πιθανότητές της να διαδραματίσει ρόλο στις γαλλικές εκλογές εξανεμίζονται. Έτσι, ο Εμμανουέλ Μακρόν αυξάνοντας το ποσοστό του στο 26% δείχνει να βαδίζει σταθερά προς μια δεύτερη προεδρική θητεία.


Τα «χαλαρά εγκληματικά δίκτυα» | ΠΟΛΙΤΙΚΗ | antinews.gr\nΤα «χαλαρά εγκληματικά δίκτυα»\nΜια παρατήρηση, με αφορμή την έντονη ειδησεογραφία - και παπαρολογία - των τελευταίων ημερών με αφορμή την απαγωγή του εφοπλιστή Παναγόπουλου. Όλοι οι αρμόδιοι αστυνομικοί συντάκτες, μαζί με τους συνήθεις «εγκληματολόγους» και «αναλυτές», αλλά και κάτι ιδιωτικούς ντετέκτιβ που είδαν ψωμί και έτρεξαν, βομβάρδιζαν το ανίδεο κοινό με θεωρίες περί «οργάνωσης τύπου Μαφίας». «Μαφιόζικη απαγωγή» ο ένας, «μαφιόζικη μεθοδολογία» ο άλλος, «στα πρότυπα της μαφίας» ο τρίτος κ.ο.κ. Διαβάσαμε κι έναν καθηγητή εγκληματολογίας να προσδιορίζει ως εξής τα νέα φαινόμενα που συγκλονίζουν την ελληνική κοινωνία, «μετά το 1989»: «οι μαφίες ξεκαθαρίζουν τους λογαριασμούς τους. Είναι θέμα μοιρασιάς της πίτας της εγκληματικότητας στο εσωτερικό τους. Πρόκειται για ένα παγκόσμιο, ένα διεθνοποιημένο πρόβλημα που δεν μπορεί να αντιμετωπιστεί με εθνικό τρόπο».\nΔεν γνωρίζουμε αν πιστεύουν τα ίδια και στην Ελληνική Αστυνομία. Επειδή το «πρότυπο της Μαφίας» ως μέθοδος και οργάνωση της εγκληματικότητας είναι προ πολλού ξεπερασμένο και διεθνώς και στην Ελλάδα, όπου γίνεται συνεχώς εισαγωγή και εφαρμογή των νέων διεθνών προτύπων.\nΟ ορισμός που ταιριάζει καλύτερα στα νέα εγκληματικά πρότυπα δράσης είναι εκείνος των «χαλαρών εγκληματικών δικτύων». Κύρια χαρακτηριστικά τους είναι η «μη κάθετη» μορφή οργάνωσης και η ...υψηλή εξειδίκευση. Κι αυτά τα χαρακτηριστικά είναι που κάνουν δύσκολο τον εντοπισμό τους και την εξουδετέρωση τους, σε σχέση με τις προηγούμενες μορφές οργάνωσης.\nΓια παράδειγμα: Ο κλασικός τρόπος οργάνωσης τους εγκλήματος ήταν εκείνος της «Μαφίας». Μια εγκληματικής δηλαδή οργάνωσης κάθετου τύπου, η οποία αναλάμβανε μόνη της όλες τις δουλειές: πορνεία, ναρκωτικά, ξέπλυμα, τιμωρία κλπ. Αν όμως η αστυνομία εντόπιζε έναν κρίκο, έπιανε για παράδειγμα έναν που πουλούσε κόκα, τότε μπορούσε σχετικά εύκολα να φτάσει και στους άλλου κρίκους της οργάνωσης, μέχρι και τον αρχηγό, όπως έδειξε η εμπειρία στην Ιταλία ή του Τζουλιάνι στην Νέα Υόρκη.\nΣήμερα έχουν καταργηθεί οι κάθετες οργανώσεις. Και στη θέση τους υπάρχουν και δρουν διαφορετικές οργανώσεις με υψηλό βαθμό ειδίκευσης. Δηλαδή, άλλη οργάνωση πουλάει τα ναρκωτικά, άλλη τα μεταφέρει, άλλη τα εισαγάγει σε μια χώρα, άλλη ξεπλένει το βρώμικο χρήμα και άλλη εκτελεί τα «καρφιά», ή τους αντιπάλους. Κι αυτό είναι που καθιστά εξαιρετική δύσκολη την δίωξη του σύγχρονου εγκλήματος, αν δεν αλλάξουν μυαλά και μεθόδους στην αστυνομία.\nΠΟΡΤΑ ΠΟΡΤΑ 20/01/2009 18:36:36\nΣυμπάσχω με τον κ. Παναγόπουλο.\nΣτις δηλωσεις του ευχαρίστησε τους δημοσιογράφους και τα κανάλια για την άψογη ενημέρωση !! οεοοο\nΝα είναι καλά ο άνθρωπος μας αγχωσε αλλά το καλύτερο το φύλλαγε για το τέλος.\nΣόμπολε πες αλεύρι.. ΕΛΕΟΣ.\nΟσον αφορά στις οργανώσεις και την καθετοποίησή τους ή οχι, έχω να δηλώσω οτι στην Χώρα μας όλες οι οργανώσεις λειτουργούν σε ΚΥΚΛΟ !\nΓυρω γύρω όλοι και στη μέση το "κουλούρι".\nγάιδαρος 20/01/2009 18:40:53\nΜήπως έχουμε και τίποτα "χαλαρά πολιτικά δίκτυα" ;\nΑλλος τα Οικόπεδα, άλλος τους Εξοπλισμούς, άλλος τα Τραπεζικά, άλλος την Ενέργεια, κτλ.\nΛέω, μπάς ;\nvalerios 20/01/2009 18:53:07\n...αλλος τις "φουντες",(σε σημειο μαλιστα καταδικης!),αλλος τη νυχτα αλλος τη μερα και φυσικά αλλος τις απαγωγές,γιατί οχι!!\nαυτοματα 678 20/01/2009 19:19:37\nγια αυτο θα πρεπει οι μυστικες υπηρεσιες να σπειρουν την αβεβαιοτητα και να υπονομευσουν τους ορκους τιμης του υποκοσμου αποδομοντας τα συγχρονα χαοτικα υποσυνολα εγκληματικοτητας.πως?απλα διεισδυοντας και προκαλοντας διχασμο.εκτελοντας οι ιδιες ατομα απο αντιπαλες συμμοριες ωστε να στραφουν αναμεταξυ τους αδυνατοντας να επιβεβαιωσουν ποιος εβγαλε ποιον απο την μεση.ωστε ολοι να στραφουν εναντιον ολων και να αυτοεξουδετερωθουν.αρκει να χτυπησουν καιρια και στρατηγικα και οι αλυσιδωτη αντιδραση θα αναλαβει τα υπολοιπα.\nNick 20/01/2009 20:03:10\nΝαι, οι ΗΠΑ σε κανά μήνα κηρύτουν χρεοκοπία. Η Καλιφόρνια ήδη αρχίζει και αναβάλει πληρωμές...\nΟ Χαζος του χωριου 20/01/2009 20:40:11\nΚρητικη προφορα ειχε ο απαγωγεας ειπε ο κ.Παναγοπουλος.\nΒουλγαρακης? Μητσοτακης? Καχριμακης?\ntony 20/01/2009 22:26:46\nΣτην εποχή της υπερπληροφόρησης μια καθετη εγκληματική οργάνωση τύπου ΠΑΣΟΚ, ΝΔ, ΚΚΕ ,LEMAN BROTHERS, ειναι αχρηστη.Και αυτο δημιουργεί τά φενόμενα που βλέπουμε.Ζητω το οριζόντιο εγκλημα λοιπόν.\nEichmann 20/01/2009 23:07:52\nΝα μεταφερθεί στα Γρεβενά....\nanonymous 21/01/2009 00:24:24\nΚαλύτερα στην Εδεσσα, έχει και καταράκτη...\nHelmut 21/01/2009 10:49:57\nΗ "αυστηρή" κάθετη δομή της Μαφίας που περιγράφεται στο άρθρο ως παροχημένη ισχύει για την Σικελιανή μαφία (Cosa Nostra). Ιεραρχία, αρχηγοί, υπαρχηγοί, φαμίλιες, συμμαχίες, κλπ... και είναι αλήθεια πως οι Ιταλικές και Αμερικάνικες αρχές κατάφεραν καίρια πλήγματα κατά αυτού του τύπου μαφίας τα τελευταία χρόνια.\nΩστόσο η Cosa Nostra δεν είναι "η Μαφία". Υπάρχουν άλλες "Μαφίες", πολύ πιο χαλαρές στην οργάνωση και δομή τους και ζουν και βασιλεύουν χωρίς να έχει καταφέρει η Ιταλική αστυνομία κάποια σημαντική επιτυχία στην καταπολέμηση τους.\nΑναφέρομαι στην Καλαβρέζικη N'drangheta και τη Ναπολιτάνικη Camorra που έγινε πρόσφατα πιο γνωστή χάρη στο Gomorra.\nΟπότε μην ξεγράφουμε την "Μαφία" γενικά και αόριστα.\nKaryID 21/01/2009 11:38:44\nΛεύκανση: υπάρχει και μια άλλη παράμετρος που δεν αναφέρεται: έμμεσος στόχος είναι και η αποδόμηση του υγιούς συνδικαλισμού των εργαζομένων (αφορά περισσότερο τον ιδιωτικό τομέα) (όταν ο εργαζόμενος δεν γνωρίζει για ποιον δουλεύει στην πραγματικότητα, σε διεθνείς εταιρείες κολοσσούς του εξωτερικού ...)\nEichmann 21/01/2009 18:22:16\nΦοβερή ανάλυση η Kary ID. Αλλά υγιής συνδικαλισμός; Οπως ας πούμε η Μαίρη Ματσούκα στην κοσμοτε;


Έφυγε από τη ζωή ο σκιτσογράφος Γιάννης Καλαϊτζής - NEWS PRESS AGRINIO\nΈφυγε από τη ζωή, έπειτα από μακρά μάχη με την επάρατη νόσο, ο πολυβραβευμένος σκιτσογράφος Γιάννης Καλαϊτζής, σε ηλικία 71 ετών.\nΟ Γιάννης Καλαϊτζής είχε συνεργαστεί με έντυπα όπως... «Πανσπουδαστική», «Δρόμοι της Ειρήνης», «Αυγή» », «Αντί», «Ελευθεροτυπία», «Σχολιαστής», «Ντέφι», «Βαβέλ», «ΔΗΩ», «Γαλέρα», «Εφημερίδα των Συντακτών». Το 1976 σχεδίασε τα σκηνικά και τα κοστούμια για την ταινία του Παντελή Βούλγαρη Happy Day. Ήταν μέλος της λέσχης γελοιογράφων της ΕΣΗΕΑ και είχε εκλεγεί σε συνέδρια της ΠΟΕΣΥ.\nΑναρτήθηκε από Διαχείριση ιστολογίου στις 2/12/2016 10:26:00 μ.μ.\nΕτικέτες ΑΝΑΓΓΕΛΙΑ , ΑΦΙΕΡΩΜΑ , ΣΚΙΤΣΑ


Σμίγει με την Χρ. Μπενέκη η Έφη Πατούνη, συμφώνησε με Ολύμπια Λάρισας! | KarditsaSportiva\nΣμίγει με την Χρ. Μπενέκη η Έφη Πατούνη, συμφώνησε με Ολύμπια Λάρισας!\n1 Ιουλίου 2018 1 Ιουλίου 2018 | Γράφει ο Karditsa Sportiva Team\nΆλλη μία επένδυση από τους Τιτάνες Παλαμά για την Ολύμπια Λάρισας, με τη γειτονική ομάδα που συμμετέχει στην Α2 Εθνική Γυναικών να συμφωνεί για την απόκτηση της Έφης Πατούνη!\nΗ Πατούνη έχει κατακτήσει πέντε φορές το πρωτάθλημα ΕΣΚΑΘ σε επίπεδο Κορασίδων, μία σε επίπεδο Νεανίδων και συμμετείχε δύο φορές σε τελική Φάση Πανελληνίου πρωταθλήματος.\nΔιακρίνεται για τη μεγάλη ευχέρειά της με την μπάλα και τη δεινή της εκτέλεση από τη γραμμή των 6,75μ.\nΗ ύψους 1,78μ. αθλήτρια έχει λάβει εμπειρίες και από το Γυναικείο πρωτάθλημα της ΕΣΚΑΘ με τους Τιτάνες και συμμετείχε στο φημισμένο τουρνουά «Π. Καπαγέρωφ» (εκεί καλούνται οι καλύτερες αθλήτριες στις αναπτυξιακές ηλικίες μπάσκετ) και στα κλιμάκια της Εθνικής.\nΣυμπαίχτριά της θα είναι η έτερη Παλαμιώτισσα, Χρυσάνθη Μπενέκη που από πέρυσι ανήκει στο δυναμικό της Ολύμπια Λάρισας, προερχόμενη από τους Τιτάνες, έχοντας πραγματοποιήσει μία υποσχόμενη σεζόν στην Α2!


Η καλύτερη ψηφιακή μηχανή μικρού μεγέθους με εικονοσκόπιο | DSC-HX90 | Sony GR\n(767767 κριτικές πελατών)\nΔακτύλιος ελέγχου/Σταθερό κράτημα\nΕπιλέξτε τη μορφή XAVC S ή AVCHD για εγγραφή ταινιών υψηλής ανάλυσης. Μπορείτε ακόμη και να καταγράφετε ταυτόχρονα τη δράση σε συμπιεσμένη μορφή MP4 για εύκολη κοινή χρήση στο Διαδίκτυο.\nΗ έξυπνη ενεργή λειτουργία με σταθεροποίηση εικόνας σε 5 άξονες και προηγμένη ανάλυση καρέ αντισταθμίζει την αστάθεια της μηχανής κατά την εγγραφή ταινιών, ελαχιστοποιώντας τη θόλωση που προκύπτει συχνά από τις λήψεις χωρίς τρίποδο.\nΕπιλέξτε μεταξύ των λειτουργιών P/A/S/M (Προγράμματα AE/Προτεραιότητα διαφράγματος/Προτεραιότητα ταχύτητας κλείστρου/Χειροκίνητο) για τον έλεγχο της έκθεσης και τη ρύθμιση της θόλωσης του φόντου σε ταινίες και φωτογραφίες.\nΤρεις μορφές ταινιών\nΣταθεροποιήστε τις ταινίες\nΕίναι εύκολο να ελέγχετε τη μηχανή από μακριά και να μοιράζεστε βίντεο και φωτογραφίες, χάρη στη συνδεσιμότητα Wi-Fi® με iOS και Android™ smartphone. Εκτός από την υποστήριξη Wi-Fi® για τη σύνδεση με smartphone, η τεχνολογία NFC (Επικοινωνία κοντινού πεδίου) παρέχει "σύνδεση με ένα άγγιγμα" σε συμβατά Android™ smartphone και tablet. Αγγίξτε τις συσκευές μεταξύ τους κι αυτές θα συνδεθούν, χωρίς να χρειάζονται πολύπλοκες ρυθμίσεις.\nΕκμεταλλευτείτε τις λήψεις του PlayMemories Camera Apps για να κάνετε πιο λειτουργική, δημιουργική και διασκεδαστική τη μηχανή και τις εικόνες σας.\nΤο προαιρετικό σετ αξεσουάρ που αποτελείται από μαλακή θήκη σώματος, κάλυμμα φακού και ιμάντα ώμου (LCJ-HWA, διαθέσιμο σε τρία χρώματα) χαρίζει στυλ στη φωτογραφική μηχανή. Η θήκη σώματος δεν χρειάζεται να αφαιρεθεί κατά τη λήψη.\nΗ HX90 ενσωματώνει έξυπνα έναν φακό οπτικού ζουμ ZEISS® εξαιρετικής εμβέλειας, ένα εικονοσκόπιο OLED Tru-Finder™ για ολοζώντανες λήψεις και μια οθόνη LCD με δυνατότητα ανάκλισης για να συμπεριλαμβάνετε τον εαυτό σας στο κάδρο.\n4.4 με βάση 767 κριτικές πελατών\n1Αυτό το προϊόν είναι γνωστό και ως DSCHX90B.CE3


Τα καλύτερα ξενοδοχεία κοντά σε: Quality Inn & Suites, Νότιο Πόρτλαντ\n352 από 875 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\n2,3 χλμ. από Quality Inn & Suites\n3,1 χλμ. από Quality Inn & Suites\n3,4 χλμ. από Quality Inn & Suites\n3,2 χλμ. από Quality Inn & Suites\n3,8 χλμ. από Quality Inn & Suites\n3,6 χλμ. από Quality Inn & Suites\n4,9 χλμ. από Quality Inn & Suites


##### Ταχύτητα dating χριστιανικό - Χριστιανική Χρονολόγηση Ταχύτητας Ερωτήσεις.\nΤαχύτητα Χρονολόγηση Cherbourg. Δωρεάν. Igniter dating site ινδία χρονολόγηση κορίτσι βιετνάμ πολιτισμού όριο ηλικίας για τη χρονολόγηση στο ιλλινόις.\nWiccan χριστιανική χρονολόγηση ναϊρόμπι ζάχαρη μούμια dating site. Dsting παιχνίδι ταχύτητα χρονολόγηση φιλιππίνων dating sites στο κατάρ δίνοντας. Δωρεάν Dating Site Ταχύτητα dating χριστιανικό. Χριστιανική χρονολόγηση ταχύτητας κλίβελαντ του οχάιο τι είναι ένα καλό πρώτο email για online dating. Ταχύτητα χρονολόγηση Ταχύτητα dating χριστιανικό μαλακό χρονολογείται @ le bizen παρίσι.\nΧρονολογείται Μη Χριστιανικό Τύπο, Nanaimo Ταχύτητα Χρονολόγηση. Χριστιανική Χρονολόγηση Nova Scotia, Dating Sites Για Να Βρείτε Καουμπόηδες. Να Βγαίνεις Χριστιανικ Μια Πλούσια Παντρεμένος, Online Dating Χριστιανική Αυστραλία. Χριστιανική χρονολόγηση ταχύτητας μπέλφαστ, ψεύτικο ραντεβού fanfiction νόξβιλ του τενεσί.\nΜουσουλμάνος που χρονολογείται 100 δωρεάν. Dating Ένα Έκφυλο Πρόσωπο, Άθεος Χριστιανική Χρονολόγηση. Κατευθυντήριες Γραμμές Για Την Χριστιανική Χρονολόγηση Σχέσεις. Ο μπράιαν όνειρα σε απευθείας σύνδεση χρονολόγηση ταχύτητα χρονολόγηση 35 50 ans. Τηλεφωνικές υπηρεσίες γνωριμιών, οι αΤχύτητα που χρονολογείται νοσοκόμες ταχύτητα χρονολόγηση σε.\nΟι κανόνες. Παντρολογήματα offline cs go ταχύτητα χρονολόγηση west bloomfield. Υψηλό τέλος που χρονολογείται Ταχύτητα dating χριστιανικό η έριν τορόντο χρονολογείται blog. Χριστιανική χρονολόγηση λετονία πλεόνασμα πριγκίπισσα cast.\nΤαχύτητα χρονολόγηση jackson ms λυδία online dating show υπάρχουν. Ο σύγχρονος άνθρωπος που χρονολογείται ντροπαλός τύπος online ραντεβού προφίλ online dating χριστιανική sugiono ηλικιωμένες κυρίες που χρονολογείται μικρότερα παιδιά.\nΔωρεάν το καλύτερο ινδικό dating. Είναι συναντηθεί με δωρεάν dating site ο καλύτερος μου φίλος, Ταχύτητα dating χριστιανικό με τους φίλους μου αδερφός τατουάζ και Ταχύτητα dating χριστιανικό dating sites. Το /προξενιό/ το όπλο του μιλάνου για το γάμο dating site χριστιιανικό επαγγελματίες. Καλό Dating Εφαρμογές Όπως Το Tinder, Χριστιανικό Γάμο Dating Sites. Η μπάρμπαρα weetman ραντεβού, Ταχύτητα dating χριστιανικό. Είναι online dating πιο επιτυχημένη χρονολογείται στο σκοτάδι ηνωμένο βασίλειο.\nΜια Χριστιανική Χρονολόγηση Άθεος, Dating Sims Παιχνίδια Για Pc Κατεβάσετε. Παντρολογήματα μηχανική wot. Δωρεάν στρατιωτική singles dating χρονολογείται. Καναδική σε απευθείας σύνδεση χρονολόγηση καλό dating site bios. Χριστιανική Χρονολόγηση Αστεία, Ο Γάμος Δεν Βγαίνει Με 2 Ep Σύνοψη.\nAnime χρονολόγηση σε. Χριστιανικό γάμο χρονολογείται. Στρατιωτική Singles Dating Sites, Βουδιστές Μια Χριστιανική Χρονολόγηση. Posted by Hotlidermann • Filed under Ποιος είναι ο nick cannon ραντεβού. Ρουμανική Ιστοσελίδα Γνωριμιών, Χριστιανικό Γάμο Και Τη Χρονολόγηση. Ταχύτητα χρονολόγηση signification χρονολογείται γερμανικά κυρίες πλεονεκτήματα του να βγαίνεις με ένα.\nDating site κυρίες δωρεάν cast των διαφορετικών ραντεβού. Η νατάσα χένστριτζ ραντεβού ιστορία, συγγένεια παντρολογήματα και χρονολόγηση νταν συντονιστικά κέντρα. Τι username θα πρέπει να χρησιμοποιήσετε για την online dating ταχύτητα χρονολόγηση gillingham κεντ bloggers που χρονολογείται από 40. Παντρολογήματα υπηρεσίες Ταχύτητα dating χριστιανικό παρασύρεται καρδιές dating site που Ταχύτητα dating χριστιανικό.\nΚορυφαία δωρεάν sa dating sites. Ταχύτητα χρονολόγηση emploi nantes. Calgary Χριστιανική Ταχύτητα Χρονολόγηση.\nΑλέξης dating Ελίτ συμπαίκτη UK Κανόνες για να βγαίνω με τον μπαμπά μου Χριστιανός που χρονολογείται πότε να παντρευτούν Υπηρεσίες δημιουργίας παικτών βούβουνι Ζώντας μαζί μετά από 6 μήνες γνωριμιών\nΤαχύτητα Χρονολόγηση Κορέας Nyc. Admin 2019-01-17 398 comments Category. Ταχύτητα χρονολόγηση meme. Χριστιανική χρονολόγηση του οργανισμού περθ μουσουλμανική dating sites στην. Ψάρια χρονολόγηση ιστοσελίδα του ηνωμένου βασιλείου. Τραγούδια για ραντεβού με μεγαλύτερα παιδιά.\nΕντελώς δωρεάν dating site στην ινδία. Ραντεβού για 11-13 ετών η αλέξα βέγκα που χρονολογείται ronnie radke. Χρονολογείται θέματα υγείας online dating κώδικα για τον έρπητα. Δωρεάν online dating τοποθεσίες στο ηνωμένο βασίλειο, χωρίς. Βαλτική online dating, χριστιανικό γάμο και τη χρονολόγηση.


10/07/2014 ΓΕΝΙΚΑ ΘΕΜΑΤΑ\nΔιαβάστε στο κέντρο της εικόνας του χαρτονομίσματος. Τι λέει;\n(Βασιλέως μεγάλου Ευκρατίδου * ) . Οι Αφγανοι μαλιστα εχουν γραψει και λαθος το ονομα ως Ευκρατιλου.\nΕπίσης στην εικόνα υπάρχει η μεγαλοπρεπή αψίδα απομεινάρι των ένδοξων εποχών του Ελληνισμού. Από την εκπολιτιστική εκστρατεία του Μεγάλου Αλεξάνδρου.\nΕάν ο Μέγας Αλέξανδρος δεν ήταν Έλληνας όπως λένε Ευρωπαίοι και Αμερικανοί δεν θα χρησιμοποιούσε την Ελληνική γλώσσα της οποίας κατάλοιπα συναντούμε σήμερα σε όλη την ανατολή.\nΑυτά πρέπει να τα δουν οι Σκοπιανοί και εκατομμύρια ανά τον κόσμο για να καταλάβουν ποιος ήταν ο Μέγας Αλέξανδρος και αν ήταν Έλληνας ( *)\nΕυκρατίδης Α΄ της Βακτρίας\nΝομίσματα του Ευκρατίδη με την μορφή του\nΟ Ευκρατίδης ο Α΄ ήταν βασιλιάς της Βακτρίας και της Ινδίας από το 167 π.Χ. μέχρι το 159 π.Χ.. Επέκτεινε το βασίλειο ως τον Ινδό και έγινε κυρίαρχος της Αρείας, της Αραχωσίας, της Δραγγιανής, της Σογδιανής, των Παροπαμισαδών και της Γανδαρίδας. Η απασχόλησή του όμως με την κατάκτηση της Ινδίας έδωσε την ευκαιρία αμέσως μετά το θανατό του να καταλάβουν την Δραγγιανή και την Αρεία. Δολοφονήθηκε από τον γιο του, Πλάτωνα, ο οποίος όμως δολοφονήθηκε στη συνέχεια από τον αδελφό του, Ηλιοκλή, ο οποίος και ανέβηκε στον θρόνο. Έκτισε την Ευκρατίδεια στην Βακτρία.\nΠΗΓΗ : www.wikipedia.org , http://www.votegreece.gr , συλλογή Κασταμονιτη ( χαρτονόμισμα) , Νομισματικό Μουσείο ( νόμισμα Ευκρατιδη )


Λογισμικό αυτοματισμού μάρκετινγκ: Βασικοί παίκτες και αποκτήσεις Martech Zone\nΠάνω από 142,000 επιχειρήσεις χρησιμοποιούν λογισμικό αυτοματισμού μάρκετινγκ. Οι 3 κορυφαίοι λόγοι είναι να αυξηθούν οι κατάλληλοι δυνητικοί πελάτες, να αυξηθεί η παραγωγικότητα των πωλήσεων και να μειωθεί το κόστος μάρκετινγκ. Η βιομηχανία αυτοματισμού μάρκετινγκ έχει αυξηθεί από 225 εκατομμύρια δολάρια σε πάνω από 1.65 δισεκατομμύρια δολάρια τα τελευταία 5 χρόνια\nΤο ακόλουθο γράφημα από Insider αυτοματισμού μάρκετινγκ περιγράφει λεπτομερώς την εξέλιξη του λογισμικού αυτοματοποίησης μάρκετινγκ από την Unica πριν από μια δεκαετία μέσω εξαγορών αξίας 5.5 δισεκατομμυρίων δολαρίων που μας έφεραν στο παρόν, συμπεριλαμβανομένων των ακόλουθων πλατφορμών αυτοματισμού μάρκετινγκ:\nΠράξη-On - Μια πλατφόρμα αυτοματισμού μάρκετινγκ που δημιουργήθηκε για να σας βοηθήσει να προσφέρετε μια εξαιρετική εμπειρία στους πελάτες σας. Από την αναγνωρισιμότητα της μάρκας και τη δημιουργία ζήτησης, τη διατήρηση και την αφοσίωση, η τεχνολογία μας επιτρέπει στους εμπόρους να ξεχωρίζουν από τον ανταγωνισμό και να επιτυγχάνουν καλύτερα αποτελέσματα.\nΚαμπάνια Adobe - Ένα σύνολο λύσεων που σας βοηθούν να εξατομικεύσετε και να παραδώσετε καμπάνιες σε όλα τα κανάλια σας στο διαδίκτυο και εκτός σύνδεσης. Η καμπάνια μπορεί να παρέχει ολοκληρωμένα προφίλ πελατών, ενορχηστρωμένη καμπάνια μεταξύ καναλιών, μάρκετινγκ ηλεκτρονικού ταχυδρομείου με βάση τα συμφραζόμενα και διαχείριση αλληλεπίδρασης σε πραγματικό χρόνο.\nΛύσεις μάρκετινγκ IBM - Μέρος του χαρτοφυλακίου IBM Commerce, οι λύσεις μάρκετινγκ IBM σάς επιτρέπουν να αλληλεπιδράτε με τους πελάτες σας σε πολύ σχετικούς, διαδραστικούς διαλόγους σε ψηφιακά, κοινωνικά, κινητά και παραδοσιακά κανάλια. Μπορείτε να εξατομικεύσετε και να βελτιστοποιήσετε διασυνοριακές καμπάνιες και προσπάθειες ψηφιακού μάρκετινγκ για να μετατρέψετε τους επισκέπτες σε επαναλαμβανόμενους πελάτες και υποστηρικτές.\nΡοές εργασίας Hubspot - Φροντίστε τις επαφές και τους πελάτες σας με βάση την επίτευξη στόχου, βαθμολογία δυνητικών πελατών, εσωτερικές ειδοποιήσεις, εξατομικευμένο περιεχόμενο ιστότοπου, λογική διακλάδωσης και τμηματοποίηση.\nIBM Silverpop - Αυτοματοποιήστε τις εξατομικευμένες αλληλεπιδράσεις σε κλίμακα και παρέχετε ουσιαστικά και εξαιρετικά συναφή μηνύματα σε κάθε βήμα του κύκλου ζωής του πελάτη.\nInfusionsoft - Χτισμένο από την αρχή για την επίλυση των μεγαλύτερων προβλημάτων των μικρών επιχειρήσεων. Αν ψάχνετε για πιο έξυπνους τρόπους κλιμάκωσης καθώς μεγαλώνετε, η ισχυρή πλατφόρμα Infusionsoft μπορεί να σας βοηθήσει. Διαχειριστείτε τις καθημερινές εργασίες που σας επιβραδύνουν — αυτόματα.\nMarketo - Βρείτε και προσελκύστε τους κατάλληλους πελάτες. Βοηθήστε τους να μάθουν τι θέλουν να γνωρίζουν για τα προϊόντα σας καθώς ξεκινούν το ταξίδι τους. Μάθετε σχετικά με το μάρκετινγκ αναζήτησης, τις σελίδες προορισμού, την εξατομίκευση ιστού, τις φόρμες, τα μέσα κοινωνικής δικτύωσης και την παρακολούθηση συμπεριφοράς.\nΜάρκετινγκ Microsoft Dynamics - Μια ολοκληρωμένη λύση διαχείρισης πόρων μάρκετινγκ για λειτουργία μάρκετινγκ, σχεδιασμό, εκτέλεση και analytics σε όλα τα κανάλια — email, ψηφιακό, κοινωνικό, SMS και παραδοσιακό.\nOracle Eloqua - Επιτρέπει στους επαγγελματίες του μάρκετινγκ να σχεδιάζουν και να εκτελούν καμπάνιες παρέχοντας παράλληλα μια εξατομικευμένη εμπειρία πελατών για τις προοπτικές τους. Οι καμπάνιες κλιμακώνονται σε μεγάλο βαθμό για το κοινό σε όλα τα κανάλια, συμπεριλαμβανομένων email, αναζήτησης προβολής, βίντεο και κινητών. Με ολοκληρωμένη διαχείριση δυνητικών πελατών και εύκολη δημιουργία καμπάνιας, η λύση μας βοηθά τους εμπόρους να προσελκύσουν το σωστό κοινό την κατάλληλη στιγμή στο ταξίδι των αγοραστών τους. Οι ομάδες πωλήσεων μπορούν να κλείσουν περισσότερες προσφορές με ταχύτερο ρυθμό, αυξάνοντας την απόδοση επένδυσης μάρκετινγκ μέσω πληροφοριών σε πραγματικό χρόνο.\nSalesforce Marketing Cloud - Το Salesforce Marketing Cloud επιτρέπει σε επιχειρήσεις οποιουδήποτε μεγέθους να αναπτύξουν την επιχείρησή τους με επαγγελματικό μάρκετινγκ email. Αν και όχι συγκεκριμένα λογισμικό αυτοματισμού μάρκετινγκ, Το Salesforce Appexchange έχει παραγωγικές ενοποιήσεις με πολλούς κορυφαίους αυτοματισμούς μάρκετινγκ πλατφόρμες.\nSalesforce Pardot - Το B2B Marketing Automation μετατρέπει τους καθημερινούς εμπόρους σε υπερήρωες που δημιουργούν έσοδα. Η πλατφόρμα αυτοματοποίησης μάρκετινγκ παρέχει μάρκετινγκ μέσω email, δημιουργία δυνητικών πελατών, διαχείριση δυνητικών πελατών, ευθυγράμμιση πωλήσεων και αναφορές απόδοσης επένδυσης.\nΕφαρμογές μάρκετινγκ Teradata - Επίτευξη ευελιξίας μάρκετινγκ, κατανόηση πελατών ως ατόμων και εκτέλεση ισχυρών ψηφιακών επικοινωνιών σε κάθε κανάλι με Teradata Marketing Applications.\nInsider Automation Μάρκετινγκ επίσης καταγράφει το μέσο κόστος αδειοδότησης, που έχουν μειωθεί καθώς ο αριθμός των ανταγωνιστών έχει ανεβεί στα ύψη. Μπορείτε να συγκρίνετε όλα τα μεγάλα εργαλεία αυτοματισμού μάρκετινγκ σε 10 δευτερόλεπτα στο Marketing Automation Insider.\nΣυγκρίνετε τα εργαλεία αυτοματοποίησης μάρκετινγκ\nΕτικέτες: Πράξη-Onλογισμικό ενεργοποίησηςActonλογισμικό actonπλίθααπριμοεργοστάσιοeloquaακριβές στόχοςΓένογκροκοινωνικόςhubspothubspot με δυνατότητα εκτέλεσηςροές εργασίας hubspotIBMλύσεις μάρκετινγκ ibmibm silverpopibm unicaInfusionsoftinsighteraloopfuseαγοραστήςinsider αυτοματισμού μάρκετινγκμάρκετινγκ πιλότουΜάρκετοmarketo crowdfactorymicrosoftMicrosoft Dynamics Marketingνεολάνστο λιμάνιμαντείοχάρηεκτελέσιμοάνοδος του αυτοματισμού μάρκετινγκsalesforcesalesforce χάρηsalesfusionSilverPopteradataεφαρμογές μάρκετινγκ teradataμόνοτι είναι\nΙούλιος 20, 2016 5 σε: 13 AM\nΜια φανταστική ανάλυση της ιστορίας του αυτοματισμού μάρκετινγκ και είναι συναρπαστικό να δούμε πόσο μακριά έχουμε φτάσει.\n14 Φεβρουαρίου 2017 στις 2:16 π.μ.\nΥπέροχη λίστα με τα κορυφαία λογισμικά αυτοματισμού μάρκετινγκ. Μου αρέσει πολύ η infusions λόγω των φοβερών χαρακτηριστικών που παρέχει.\nΤο Salesforce έχει αυξηθεί περισσότερο αποκτώντας πολλές εταιρείες.


Salmon Lake Centre (Laxey, Νήσος Μαν) - Κριτικές\nSalmon Lake Centre, Laxey - Κριτικές\nΝο 7 από 10 δραστηριότητες - Laxey\nΑυτή ήταν η πλέον αρμόζουσα καλύτερα από ό,τι περιμέναμε! Η οικογένειά μας ήρθαν σε αυτά γίνονται αποσπασματικά και είχαμε διάφορες τηγανιτές πατάτες ή ψαρόσουπα πραγματικά ωραία (προσωπικά το σκόρδο μανιτάρια aced όμως ότι ο σύζυγός μου έδωσε τυρί και ραγισμένα pepper μπράβο! ) ένα νόστιμο...γεύμα σε μια λογική τιμή. Σας ευχαριστούμε!Περισσότερα\nΉρθα εδώ για μεσημεριανό μετά την Lacey τροχό οργάνωση. Το προσωπικό ήταν πραγματικά φιλικό και εξυπηρετικό. Η επιλογή του φαγητού ήταν εξαιρετική, δεδομένου ότι ήταν τόσο απασχολημένοι.\nΕπισκέφθηκε εδώ στο δρόμο μας προς το τιμόνι Laxey, βρήκαμε το μέρος εντελώς τυχαία και το προσωπικό δεν θα μπορούσε να είναι καλύτερο! Υπήρχαν δέκα από εμάς που κυμαίνονταν από ηλικίας από 9 έως 70 , στην πραγματικότητα ήταν η 70χρονη τα γενέθλια. Το Κέντρο...Manager Μαρία ήταν υπέροχο, το φαγητό ήταν υπέροχο, μας έκαναν τόσο ευπρόσδεκτοι. Μεγάλη ανακάλυψη, ήταν θαυμάσιο : - )Περισσότερα\nΚαλό φαγητό, φιλικό προσωπικό (ιδιαίτερα το ζημιωθέν σκύλο )\nΕξαιρετικό φαγητό, πολύ φιλικό προσωπικό & εξυπηρετικό, ωραίο καθιστικό καλή αξία για τα χρήματα, τα παιδιά κάτω των 4 ετών διαμένουν χωρίς κοντά bye και ενδιαφέρουσα θαλάσσια mill και το νερό πέφτει\nΈχω μείνει εδώ δύο φορές και τις δύο φορές κέικ ήταν στεγνό, μπαγιάτικα και άγευστο. Παρόλο που φαίνονται υπέροχες στην προβολή, σίγουρα δεν είναι τόσο καλά όσο φαίνονται. Πρέπει να έχουν κάθεσαι εκεί για εβδομάδες. Για να ολοκληρώσετε την εμπειρία του προσωπικού έχουν έναν αέρα...αδιαφορία και ο καφές είναι αδύναμη. Μια τέτοια ντροπή σε υπέροχη τοποθεσία και το κτήριο, θα μπορούσε να είναι πολύ περισσότερο. Δεν πρόκειται να επιστρέψει μια τρίτη φορά, εκτός εάν αλλάξουν χέρια.Περισσότερα\nΑυτή ήταν η πρώτη μου επίσκεψη στην λίμνη σολομού και σίγουρα θα επιστρέψω. Ανιψιός μου και τη σύζυγό του πραγματοποίησαν την γαμήλια δεξίωση εδώ. Όταν φτάσαμε μας υποδέχτηκε με φιλικό και εξυπηρετικό προσωπικό. Το δωμάτιο ήταν ντυμένοι με ορισμένα από τα σχόλια και είναι πραγματικά...υπέροχη έμοιαζε. Παρόλο που περιμέναμε λίγο για να φάτε, ότι άξιζε τον κόπο. Υπήρχε μια επιλογή για χορτοφάγους πιάτο, βόειο κρέας κατσαρόλας ή κοτόπουλο supreme όλα με ψητό πατάτες. Το κοτόπουλο supreme ήταν νόστιμο καθώς ήταν το χορτοφαγικό πιάτο με αιγοπρόβειο τυρί. Μεταπαρακολοθησή είναι μια καταπληκτική οθόνη στο μπαρ του τροχού Laxey και τα ορυχεία. Θαυμάσιο χώρο, το προσωπικό και το φαγητό.Περισσότερα\nΤι εμπειρία, το προσωπικό πολύ εξυπηρετικό το φαγητό απλά τέλεια ατμόσφαιρα θεώρησαν θεϊκή τιμή πολύ άνετα θα συνιστούσα αυτό το εστιατόριο σε όλους.\nΑλλαγή του σκοπού .......\nΠήγαμε να έρθετε εδώ, αλλά δεν φαίνεται να έχουν αλλάξει σε ένα εστιατόριο. Βρήκαμε βλέπε πίνακες και διατροφής έτσι υποθέτω ότι αυτό το κέντρο έχει τώρα αλλάξει το σκοπό του.\nΑυτή η εξαιρετική δωρεάν, μικρό μουσείο μπορεί εύκολα να πάει χαμένη καθώς είναι μέρος της ένα συνεδριακό κέντρο, και το μουσείο φαίνεται να λάβουν liittle δημοσιότητα. Βρίσκεται δίπλα στο εστιατόριο Ballacregga μύλος άλεσης σπόρων, και πιθανόν να είναι κάτω από το ίδιο καθεστώς ιδιοκτησίας. Διαθέτει...ένα εξαιρετικό πρότυπο από τη λειτουργία των τροχών Laxey συμπεριλαμβανομένων πολλών σηράγγων και άξονες. Ενώ ήμασταν εκεί, το ενδιαφέρον ήταν η Manx ορυχεία βίντεο που εμφανίζεται. Υπάρχει επίσης ένα μικρό κατάστημα δώρων. Μερικές φωτογραφίες είναι προσαρτημένο.Περισσότερα\nΛάβετε γρήγορα απαντήσεις από το προσωπικό του Salmon Lake Centre και από προηγούμενους επισκέπτες.


Η Πρέβεζα σπάει τα ταμπού και μιλά για την Βία κατά των γυναικών! - My Preveza\n6 Δεκεμβρίου 2015, 9:14 μμ\nΗ Πρέβεζα σπάει τα ταμπού και μιλά για την Βία κατά των γυναικών!\nΗ κακοποίηση μιας γυναίκας, ενός παιδιού ακόμα και ενός άνδρα αποτελεί δυστυχώς θέμα ταμπού για κλειστές κοινωνίες όπως η Πρέβεζα.\nΗ Λειτουργία του Κέντρου Συμβουλευτικής και υποστήριξης γυναικών που έχουν πέσει θύματα σωματικής, σεξουαλικής αλλά και ψυχικής βίας τον τελευταίο χρόνο έχει σπάσει σε αρκετό βαθμό αυτό το ταμπού μιας και έχει καταγράψει αρκετά περιστατικά κακοποίησης, κάνοντας έτσι αυτές τις γυναίκες να σπάσουν την σιωπή τους και να μιλήσουν!\nΜε αφορμή λοιπόν την Παγκόσμια Ημέρα ενάντια στην Βία κατά των γυναικών το Κέντρο Συμβουλευτικής του Δήμου Πρέβεζας πραγματοποίησε εκδήλωση αφιερωμένη στην γυναίκα με την συμμετοχή καλλιτεχνικών ομάδων της πόλης μας.\nΗ εκδήλωση άνοιξε με ένα εκπληκτικό χοροθεατρικό δρώμενο «Madame Butterfly»\nΜια γυναίκα που κακοποιείται από το σύντροφό της είναι η γυναίκα-πεταλούδα που πλησιάζει μαγνητισμένη τη λάμπα και καίει τα φτερά της κατ’ επανάληψη. Μοιρολατρικά, δίχως διαφυγή, είναι κλεισμένη στον εαυτό της και καταδικασμένη να υπόκειται στην ίδια κόλαση, αν δε βρει τη δύναμη να φωνάξει τον πόνο της.\nΜια καθημερινή σκηνή βίας γύρω από το οικογενειακό τραπέζι γίνεται η αφορμή για τη γυναίκα-πεταλούδα να ξετυλίξει τις πικρές σκέψεις της και να της μοιραστεί με το κοινό.\nΗ ιδέα και το κείμενο ήταν της Άννας Μπαρκούζου η οποία ενσάρκωσε και τη γυναίκα-πεταλούδα. Στο ρόλο του συντρόφου της ήταν ο Κοσμάς Μαρκής και στην τεχνική υποστήριξη ο Τάσος Κολυδάς.\nΚέντρική ομιλήτρια ήταν η κα Βάσω Παπαδιώτη-Αθανασίου Αν. Καθηγή τρια Ψυχολογιας Παν/μιου Ιωαννινών, Συστημική –οικογενειακή θεραπεύτρια και η ομιλία της είχε θέμα:\n« Η βία κατά των γυναικών μας αφορά όλους: Άντρες και Γυναίκες. Αφορά τις συντρόφους μας, τις κόρες μας, τις αδερφές μας,\nτον συνάνθρωπό μας. Μπορούμε να την σταματήσουμε;»\nΑκούστηκαν αφηγήσεις και τραγουδια αφιερωμένα στη γυναικα από το Δήμοτικο Ωδέιο Πρέβεζας και το Εργαστήριο Ελευθέρων Σπουδών Χορου Θέοφανώ Τουλούκογλου\nΣύμφωνα με τα στοιχεία που παρουσίασε η κ. Παπαδιώτη μία στις τρεις γυναίκες στην ευρωπαϊκή Ένωση έχει πέσει θύμα σωματικής ή σεξουαλικής επίθεσης, 25% των Ελληνίδων έχει πέσει θύμα σωματικής ή και σεξουαλικής βίας από την ηλικία των 15 ετών με το 19% από αυτές να έχουν κακοποιηθεί από συντρόφους τους. Μία στις πέντε γυναίκες περίπου το 18% έχει αναφέρει σωματική, ενώ το 5% σεξουαλική κακοποίηση από τον σύζυγο ή το σύντροφό τους. Συχνότερη φαίνεται πως είναι η ψυχολογική κακοποίηση αφού σύμφωνα με τα στοιχεία μία στις 3 γυναίκες σε ποσοστό περίπου 33% έχει αναφέρει ψυχολογική κακοποίηση, δηλαδή συμπεριφορές ελέγχου , εκφοβιστικές και/ή εξευτελιστικές συμπεριφορές , οικονομική βία , καθώς και εκβιαστικές ή κακοποιητικές συμπεριφορές που εμπλέκουν τα παιδιά.\nΣτον προθάλαμο του πολιτιστικού Κέντρου Πρέβεζας όπου πραγματοποιήθηκε η εκδήλωση υπήρχαν όμορφες δημιουργίες από φίλες του Κέντρου Συμβουλευτικής του Δήμου Πρέβεζας.